Kasih Seorang Ayah, Sanggup Tidur Dalam Kereta Demi Rawatan Anak

Sebaik sahaja anak dilahirkan, ibu bapa adalah insan yang amat gembira melihat zuriat yang akan menjadi penyeri keluarga.

Walau apa jua yang berlaku, ibu ayah sanggup melakukan pengorbanan demi anak kesayang dalam apa jua keadaan.

Begitulah yang digambarkan kisah tular yang menyentuh hati apabila seorang ayah sanggup tidur di dalam kereta untuk menemani anak menerima rawatan kesihatan.

Begitulah kasih seorang ayah, Adi Saifullizam Abdul Sani, 40, apabila sanggup tidur dalam kereta di tempat parkir Hospital Raja Permaisuri Bainun (HRPB), di sini bagi menemani anak bongsunya yang dirawat di hospital itu.

Memetik laporan Harian Metro, anaknya, Muhammad Afeef Mikhail, 8, sehingga kini dirawat di hospital berkenaan sejak menjalani pembedahan bagi pengambilan sampel sel serta memasukkan tiub sekitar tengah malam Sabtu lalu, selepas disahkan menghidap tumor otak sehari sebelumnya.

Video kereta Proton Satria milik bapa itu yang dipasang dengan khemah sambungan belakang kereta dan diletakkan di ruangan parkir HRPB, tular di media sosial hari ini.

Bapa kepada tiga anak masing-masing berusia 15, 12, dan 8 tahun itu yang mesra disapa ‘Adi’ berkata, Muhammad Afeef kini stabil selepas pembedahan itu namun masih perlu dirawat dan dipantau di Wad Pediatrik HRPB dengan ditemani isterinya, Aminah Othman.

Katanya, keputusan bermalam di ruangan parkir hospital itu diambil kerana ingin sentiasa dekat menemani anak serta isterinya, selain beberapa kekangan lain termasuk kewangan serta kesukaran untuk mencari lot parkir sekiranya dipanggil doktor.

“Isteri menemani anak di wad dan saya ‘menetap’ dalam kereta sebab tidak mahu berjauhan dengan mereka.

“Keputusan bermalam dalam kereta ini diputuskan bersama isteri selepas mengambil kira tahap kemampuan kewangan kami termasuk untuk berulang-alik dari rumah inap dan sebagainya,” katanya dihubungi NSTP hari ini.

Bekerja sebagai operator sebuah kilang di Bidor dan menetap di Trolak manakala Aminah hanya suri rumah sepenuh masa Adi berkata, dia juga mengambil cuti tanpa gaji selama seminggu hingga Sabtu ini untuk bersama-sama isteri memantau anaknya.

Katanya, dua lagi anaknya iaitu anak sulung dan anak kedua kini dijaga sementara oleh saudara terdekat.

“Tidur dalam kereta bukanlah lena mana sekadar baring untuk meregang badan dan hilangkan letih.

“Yang penting saya dapat segera sampai jika ada sebarang keputusan atau permintaan doktor yang memerlukan untuk saya sampai ke atas (wad).

“Memang ada kawan sekitar Ipoh yang menawarkan saya duduk sementara di rumah sewa mereka tetapi lokasinya di Tambun dan Pengkalan Station 18 yang mungkin mengambil masa lebih setengah jam untuk saya sampai ke hospital, tidak termasuk untuk mencari parkir,” katanya.

Adi berkata, Muhammad Afeef pada mulanya didiagnos dengan masalah bengkak pada saluran antara bahagian mata dan tulang belakang di Hospital Slim River sebelum dirujuk ke Hospital Teluk Intan (HTI) bagi menjalani imbasan tomografi berkomputer (CT scan).

“Afeef menjalani CT Scan di HTI pada petang Jumaat dan keputusannya diperoleh malam sama, dan malam itu juga saya, isteri, dan Afeef dirujuk pula ke HRPB bagi pembedahan mengambil sampel sel dan memasukkan tiub.

“Saya bermalam dalam kereta di HRPB sejak Jumaat lalu pada malam pembedahan dilakukan. Kini keadaannya stabil, makin baik, dan sehingga sekarang tidak menunjukkan kesan akibat pembedahan.

“Pemantauan masih diteruskan termasuk bagi menunggu keputusan ujian makmal yang akan menentukan jenis tumir dihidapi anak sebelum doktor memutuskan rawatan susulan yang bersesuaian,” katanya.

Orang ramai yang ingin membantu boleh menghubungi Adi Saifullizam di talian 013-7922812.

Sumber: Harian Metro

Sumber: Harian Metro


Hilangkan Lilin Pada Buah Dengan Ubat Gigi,Itu Mengarut. Dr Gigi Ni Bagi Penjelasannya!

Diakui macam-macam info dan perkongsian boleh kita ketahui dengan adanya kemudahan internet ketika ini.

Pun begitu perlu diingat tidak semuanya betul dan sebagai pelayar internet kita perlu bijak menapis dan membuat keputusan yang sewajarnya.

Ini sama halnya apabila ada yang berkongsi cara untuk mencuci buah anggur dengan ubat gigi yang dikatakan berkesan untuk menghilangkan lapisan wax atau lilin yang menyelaputi kulit buah tersebut.

Namun sejauh mana kebenarannya hanya yang mencuba mengetahuinya. Pun begitu, dari sudut kesihatan dan keselamatan buah tersebut untuk dimakan, seorang doktor gigi yang dikenali sebagai Dr. Mohd Khairul Izwan memberi pandangannya. Semoga ianya memberi manfaat dan ini perkongsiannya.

Merujuk kepada gambar screenshot di bawah, ada petua yang berlegar-legar di FB yang menyarankan penggunaan ubat gigi untuk membersihkan lapisan wax atau lilin yang ada bahagian kulit buah-buahan.

Saya bukanlah ahli kimia, jadi untuk mengulas dengan lebih lanjut tentang lapisan lilin yang ada pada kulit buah itu bukanlah bidang kepakaran saya.

Namun sebagai seorang pengamal pergigian, satu pesanan saya agar orang ramai tidak mudah percaya dan mengamalkan petua sebegini.

Ubat gigi dicipta untuk digunakan bersama-sama berus gigi bagi membersihkan gigi, membentuk lapisan gigi yang lebih kuat serta mencegah daripada berlakunya kerosakan gigi.

Ianya bukan dicipta untuk membasuh makanan.

Menurut seorang pakar pemakanan dari Universiti North Carolina State di Amerika Syarikat iaitu Benjamin Chapman serta Food and Drug Administration (FDA), memakan sabun atau ubat gigi boleh menyebabkan seseorang berasa sakit perut dan mual.

Bahan kimia yang terkandung di dalam sabun dan ubat gigi dapat merosakkan saluran pencernaan menerusi gejala seperti muntah, cirit birit dan sakit perut.

Walaupun sudah dibilas dengan air sehingga bersih, namun bahan kimia yang terdapat pada ubat gigi boleh menyerap ke dalam buah dan berpotensi menyebabkan seseorang mengalami gejala seperti yang disebutkan di atas.

Jika anda rasa lapisan lilin tersebut tidak selamat untuk dimakan, sebaiknya kikis sahaja lapisan lilin tersebut ataupun kupas terus kulit buah sebelum anda memakannya.

Anda juga boleh membersihkan lapisan lilin tersebut dengan cara menggosok permukaan kulit buah menggunakan berus yang lembut/berus khusus di bawah air yang mengalir.

Jangan bazirkan ubat gigi anda untuk membersihkan buah-buahan atau sayur-sayuran kerana dikhuatiri boleh menyebabkan kemudaratan ke atas diri anda di kemudian hari.

Ingat, gunakan ubat gigi untuk memberus gigi anda, bukan untuk membasuh makanan ya. Jangan membazir!

Jangan lupa berus gigi dengan ubat gigi berfluorida sekurang-kurangnya 2 kali sehari agar anda dapat menikmati buah anggur tanpa ragu-ragu.

“Anda jaga gigi, anda tidak rugi”.

Semoga bermanfaat!


Kentang Bertunas Tak Selamat Dimakan Tapi Nak Elak Membazir Cepat Rendam Dengan Bahan Ni!

Lumrahnya bila kita membeli kentang di pasaraya atau pasar malam, ciri utama yang kita jadikan pilihan adalah kentang tersebut mempunyai permukaan yang licin, tidak lembik dan yang penting tidak bertunas.

Ini kerana semua maklum, kentang yang telah bertunas bahaya untuk dimakan dan boleh menjejaskan kesihatan.

Namun bagaimana pula sekiranya kentang yang dipilih dengan teliti dan disimpan beberapa hari, belum pun sempat dimasak sudah bertunas? Adakah anda terus membuangnya begitu sahaja?

Berkongsi cara bila berhadapan dengan situasi tersebut, salah seorang pemilik akaun facebook iaitu yatieimra berkongsi info untuk manfaat bersama.

Ini perkongsiannya

Semua sedia maklum kentang yang bertunas bahaya dimakan. Saya pernah baca komen-komen netizen sebelum ni, ada yang terus buang kentang walaupun baru keluar mata/putik tunas tu..

Memang TAK DINAFIKAN kentang yang dah bertunas BAHAYA DIMAKAN. Tapi bagi kentang yang BARU NAK BERPUTIK, ianya boleh diselamatkan lagi agar dapat elakkan pembaziran.

Sekali lagi saya tegaskan, hanya kentang yang BARU NAK KELUAR PUTIK TUNAS sahaja ye boleh gunakan cara ni. Jangan korang memandai-mandai  lak sengaja amalkan makan kentang yang dah bertunas nak jadik pokok tu haa

BUANG KULIT KENTANG & SEDIKIT ISINYA

Kentang yang bertunas bahaya dimakan sebab mengandungi toksin solanine. Solanine ni paling banyak pada kulit kentang hingga ⅛ inci isi kentang (dari luar). Lagi banyak tunas-tunas dah keluar, lagi tinggi kandungan toksinnya sebab tu salah satu cara/ mekanisma kentang mempertahankan diri dari haiwan, dll supaya survive menjadi pokok dengan jayanya. Tapi kat rumah tu, kalau salah cara simpan kentang, kentang akan bertunas awal lak So, apa yang korang perlu buat untuk selamatkan kentang yang baru keluar mata (putik tunas)..

Pastikan buang putik tunas & keseluruhan kulit kentang

Buang juga sedikit isi kentang dalam anggaran ⅛ inci (3.5–4.0 mm). Tak kisahlah nak guna pisau ataupun peeler..tak perlu sayang sebab bahagian ni mengandungi racun ye.

Potong kentang mengikut portion yang disukai/bergantung pada jenis masakan korang (dalam gambar tu saya potong kiub sebab nak buat cucur kentang)

Rendam kentang dalam bekas berisi air & sedikit sahaja cuka selama 5–10 minit (lagi lama lagi bagus sebenarnya)

Bilas kentang & sedia untuk digunakan

KEGUNAAN CUKA

Tujuan rendam kentang dalam air yang ditambah cuka adalah untuk kurangkan racun solanine dalam kentang. Lebih banyak racun solanine dikeluarkan jika kentang dipotong kecil sebab lebih banyak permukaan kentang yang terkena cuka tadi.

Cuka gak bertindak kurangkan penghasilan toksin akrilamida. Jika ada baki kentang mentah yang tak habis digunakan — sebaik²nya sebelum simpan dalam petisejuk, rendam baki kentang mentah tadi dalam air yang dicampurkan dengan cuka sikit. (Jangan letak banyak² cuka tu kang kentang meresap rasa masam lak ) Kalau boleh, gunakanlah kentang tu dalam masa 3 hari.. (sebaik²nya guna dalam tempoh 24jam). Lebih lama biarkan kentang dalam suhu sejuk, lagi tinggi penghasilan akrilamida bila masak nanti.

Selain tu, rendam dalam air & cuka bertujuan nak kurangkan kanji kentang. Sebab tu petua orang² tua dulu, memang selalu pesan rendam kentang dalam air & cuka lepas potong untuk buang “getah” atau kanji ni..

Apapun semoga bermanfaat

Sumber : yatieimra


Kalau Terasa Kulit Muka Kasar. Ibu Segera Masuk Dapur Ambil Bahan Ni.

Cantik dengan mengunakan bahan dapur sememangnya telah ramai antara kita amalkan. Ada yang gunakan serbuk kunyit untuk kecutkan jerawat, ada yang amalkan putih telur untuk atasi masalah whitehead, ada guna tomato untuk kulit lebih sihat dan berseri dan bermacam-macam lagi.

Apa yang pasti, apabila kita memilih untuk menggunakan bahan-bahan yang sedia ada didapur, ternyata modal yang digunakan cukup murah malah kesannya tidak menghampakan.

Dan kali ini melalui perkongsian Nur Amira mengenai petua untuk mendapatkan kulit yang lembut dan berseri, siapa sangka dia menggunakan tepung beras.

Jom semak cara Nur Amira jaga kulit.

Ni petua untuk lembutkan kulit uolls, guna bahan dapur ja . Senang kan ?

Bahan : Tepung beras

1. Bancuh sesudu tepung beras bersama sedikit air.

2. Sapu pada seluruh muka pada waktu malam.

3. Biarkan dalam 30-40 minit.

4. Selepas kering bilas muka dgan air suam @ bersih.

5. Amalkan selalu untuk kesan yang terbaik .

Apa manfaatnya?

1. Menyerap minyak berlebihan di muka

2. Mencerahkan kulit muka dengan penggunaan konsusten.

3. Kurangkan masalah jerawat @ jeragat @ parut jerawat.

4. Menghilangkan masalah blackhead @ whitehead.

5. Jadikan kulit lebih lembut , licin dan glowingg.

Sumber :Nur Amira Anizan


Nak Cepat Kurus & Jerawat Tak Naik,  Ada Amalannya!

Ada yang cakap kalau orang perempuan makan banyak-banyak timun akan menjadi penyebab keputihan.  Hakikatnya itu hanyalah mitos semata-mata.

Apa yang pasti timun mempunyai khasiat yang banyak untuk penjagaan dalaman dan luaran bagi seorang wanita.

Timun kaya akan vitamin dan kandungan airnya sangat tinggi. Timun juga mengandung mineral seperti kalium, magnesium, zinc, fosfor, zat besi dan kalsium.

Untuk itu ada baiknya,  anda sediakan minuman jus timun ini yang dikongsi oleh Dian,  ianya sangat berkhasiat dan enak rasanya.

bahan-bahan:
timun sebiji ( tak payah kupas kulit )
air ( 100ml) = 1 cawan
gula ( sesedap rasa) anggaran dua sudu

cara buat:

Basuh timun bersih-bersih, kemudian  potong dan blend semua sekali ( kulit, biji) bersama air dan gula . Kisar sampai halus tak payah tapis, siap di minum.

Aturan :1biji timun untuk dua kali minum
(pagi sekali dan malam sekali)

Apa yang best air jus timun ini?
1. Timun adalah detox semula jadi .
2. Apabila diminum bersama sarinya membuat kita sangat kenyang .
3. 95% timun berasaskan air.  Jadi kalau malas minum air berliter-liter sehari,  boleh minum jus timun.
4. Minum secawan jus timun perut terus padat .
5. Membersihkan usus,  sangat bagus untuk bersihkan toksin dalam badan.
6. Paling best kurangkan perut buncit,
bila usus bersih , jerawat susah nak naik

Jika amalkankan selama seminggu
kompem berat badan turun ! ( Tapi kalau makan tak ingat dunia tak jadi jugak )

Pada pendapat Dian sendiri , Dian amalkan seminggu berat turun 2kilo . Sebab jumpa mak,  mak cakap nampak susut sikit. Yahoooo semangat rasa ! Sebab tidak perlu diet ketat-ketat.

Kredit : Nurul Diana via Petua Cantik Dan Sihat


Mak Ayah Tegas, Hawa Rizwana Minta Restu Sebelum Buat Keputusan

Dalam kehidupan anak-anak, semestinya restu ibu bapa itu penting agar lebih rasa tenang dan ada keberkatan dalam usaha yang dibuat.

Begitulah yang diamalkan oleh pengacara, Hawa Rizwana yang mendedahkan dia telah meminta restu daripada bapanya terlebih dahulu sebelum bersetuju dengan tawaran untuk menggalas tanggungjawab sebagai hos baharu program MeleTOP.

Jelasnya, dia sama sekali tidak menyangka dengan keputusan bapanya yang membenarkan dia untuk mengemudi program berkenaan.

“Ada satu malam, saya tanya pandangan ayah, sebab keputusan untuk menjadi hos perlu restu daripadanya.

“Hawa tanya ayah ok ke kalau saya buat program MeleTOP? Ayah kata boleh, go for it. Itu adalah jawapan yang saya betul-betul tak sangka datang daripada ayah.

“Kenapa saya tak sangka, sebab saya tahu ayah dan mak sangat-sangat tegas, kalau nak keluar rumah mereka akan tanya apa yang saya buat dari pagi sampai malam.

“Jadi bila dapat restu daripada ayah untuk buat MeleTOP ,saya harap akan ada perkara yang indah hasilnya nanti,” katanya.

Dalam pada itu, Hawa akui gembira selepas menerima restu daripada bapanya.

“Satu perkara tentang ayah dan ibu, mereka akan lihat hasil kerja saya dan mereka akan komen selepas itu jika ada yang tak kena atau sebagainya.

“Ada kalanya ayah akan beri doa untuk saya baca, jika dia lihat saya macam dalam keadaan yang gelabah.

“Apa-apa yang saya buat adalah untuk mereka, walaupun saya tahu diri ini tidak lah sebaik mana.

“Bila dapat restu itu buat saya gembira, kerana dia sahaja yang tahu apa yang saya lalui selama ini. Dia juga tahu bila saya sedih bila saya suka,” tambahnya.


Ramai Salah Faham Bila Bab Faraid, Peguam Ini Jelaskan Harta Pusaka Dan Bukan, Supaya Tak Keliru. Take Note Semua!

Tahukah anda bahawa tak semua harta atas nama si mati adalah harta pusaka dan tak semua harta atas nama si mati kena difaraidkan.

Jadi, harta yang bagaimana yang akan dianggap sebagai harta pusaka dan akan tertakluk kepada hukum faraid?

FAHAM DULU HARTA PUSAKA

Apa itu harta pusaka? Harta Pusaka ialah semua harta yang ditinggalkan oleh si mati sama ada dalam bentuk HARTA ALIH (kereta, wang tunai, akaun bank, kwsp, asb, barang kemas, saham dsb) ataupun HARTA TAK ALIH (tanah, rumah, kebun, bangunan dsb). Pendek kata, harta pusaka ialah semua harta yang dimiliki oleh si mati semasa hayatnya dan apabila dia meninggal akan diwarisi oleh waris2 yang berhak mengikut undang2.

Harta Pusaka termasuk :

-Hutang si mati yang dijelaskan selepas kematian.

-Kutipan sewa dari harta si mati.

-Dividen/faedah yang terbit dari harta si mati.

-Premium insurans.

-Barang yang terbit selepas kematian seseorang dari hasil usaha si mati semasa hayatnya.

-Semua harta yang diperolehi oleh si mati semasa hayatnya secara halal seperti melalui jualbeli, mendapat pusaka, melalui hibah, hadiah, sedekah dan melalui wasiat.

Bukan Harta Pusaka :

-Harta yang telah diberi/dihibahkan kepada orang lain semasa hayatnya.

-Harta yang telah dijual oleh si mati.

-Harta yang telah diwakafkan.

-Harta yang dipegang amanah oleh si mati.

-Pemberian/sumbangan oleh orang yang menziarahi si mati.

-Wang pencen, ganjaran terbitan dan SOCSO.

-Imbuhan dan saguhati.

-Pampasan insurans dan manfaat takaful.

-Khairat kematian.

Banyak salah faham dan pertikaian yang berlaku tentang harta pusaka kerana kekeliruan tentang status harta pusaka tersebut. Status harta juga sebenarnya boleh dirujuk dan disemak secara terperinci dan ‘case to case basis‘ melalui dokumen harta, dokumen sokongan atau polisi tertentu yang dibuat supaya lebih jelas dan tepat.

Semoga perkongsian ringkas ini ada manfaatnya dan dapat membantu ke arah penyelesaian isu pusaka. Biar tahu jangan keliru.


Anak Meragam, Rindu Dakapan Ibu Ayah. Kisah Barisan Hadapan Ini Meruntun Jiwa.

Jika ketika ini anda mengeluh bosan duduk di rumah kerana tidak dapat ke mana-mana setelah arahan KPK berkuatkuasa sejak 18 Mac hingga 14 april. Antara lain ia bertujuan untuk memutuskan rantaian jangkitan Covid-19.  Sepatutnya inilah peluang untuk bersama ahli keluarga mengeratkan hubungan kekeluargaan.

Bayangkan ketika ini anggota barisan hadapan bekerja tanpa henti, meninggalkan anak di rumah atau dijaga pengasuh demi amanah yang diberi. Anak-anak sudah pastinya rindu akan dakapan ibu ayah.

Sebagaimana perkongsian yang dipaparkam oleh puan Arda mengenai situasi yang dilalui oleh barisan hadapan.

Ikuti perkongsian ini.

Baca lah..wahai Malaysia
(Saya izinkan Share demi kesedaran msyrkt)

Hiba..keluhan insan tadi permintaan follower FB saya mohon saya tuliskan satu posting BERCAKAP bg pihak Perasaan Anggota Polis

“Puan Arda..saya adalah PENGASUH kpd anak Anggota Polis yg bertugas utk covid-19. Tak tahan saya kak.

Anak 5 bulan tak jumpa mak ayah. Anak meraung meragam rindu mak ayah.

Bukan tak tahan dgr meraung tp tak tahan sbb tahu meragam tu RINDU DAKAPAN ibuayah terutana ibu yg nyusukan anaknya “

” Nasib baik.. suami saya juga Anggota.. Dan faham kerja saya ngasuh anak kawannya”

MASIH ADA TAK DENGAR ARAHAN

“Depa yg masih tak dgr arahan tu.. Saya kesal. Kesal Puan sbb tak pernah nak rasa apa Anggota rasa. Kerja tak menentu.. Tidur hanya berapa jam. Anak ada dgn saya..”

Andaikata anggota suspek positif..dan Allah Jemput pergi

Bayangkan wahai Malaysia..

Anak anak hanya ingat wajah ayahnya.. 5 minggu lalu.

Tolong lah Malaysia
Tolong lah Masyarakat

Korang takpe.. Gaji banyak
Korang takpe.. Ada ilmu kebal
Korang takpe.. Ada ilmu SAKA BATIN JURUS 1789
.., jalan lah ke sana sini dgn anak anak. Tak kena pun Covid19

Tapi mereka?? Anak pun demer tak sempat jumpa apatahlgi nk cium peluk anak anak

Tak susah..

Hanya DUDUK dirumah sahaja..

Kerajaan bukan suruh buat squat atau commando rest. Malah kerajaan tak suruh swim di Laut yg menyusahkan sebagaimana anak dyslexic saya Nayli buat..berenang di laut, bila masa bernafas, tangan kaki kayuh. Lebih susah dari ‘Duduk Di Rumah’. Rasa kalian tak sanggup jadi anak saya. Saya lebih strict dari apa yg kerajaan suruh

Hanya.. ‘Stay At Home’

Sukar ke😭😭

40 anggota polis dikuarantin
Lebih 5 Anggota suspek positif

Kau nak apa lagi.. Wahai masyarakat
Kau nak jumlah makin bertambah kah

Bantulah.. Mereka

Jangan jd masyarakat yg SAKIT.. Yg SAKIT jiwa, tiada rasa empati, tiada rasa simpati kpd petugas FRONTLINER yg dah ramai positif..

Kenapa dgn masyarakat kita?
Kenapa dgn mak ayah skrg.. Manja betul bg Anak anak bermotor sana sini, polis dah tegur. Polis dah marah tapi buat nohen je.

Kenapa masyarakat kita DEGIL hingga ke anak anak DEGIL..SEDIHNYA. Apa yg korang makan yg kami tak makan hingga begitu degilnya.

Hingga YDPAgung bergenang air mata kenangkan rakyatnya

Hingga kan KP kesihatan semakin kurus dan cengkung tak tidur analyse trend spreading Covid19

Hingga Ketua Polis Kelantan berang..bila ramai masuk melonggok sana sini

Di mana ihsan yg tuhan bg ke setiap insan

Tak susah nak FAHAMI Posting saya ini

▪PATUH ARAHAN POLIS PKP▪
Secara Automatik~PUTUSLAH RANGKAIAN COVID19

Dan.. Anak kecil itu boleh berada dlm pelukan ibuayah nya semula.


Puji Azizah Ada Sifat Keibuan Yang Tinggi, Acha Septriasa “Dia Sangat Yakin Dengan Keluarga & Tuhannya”

Terpilih dalam melakonkan watak kepada isteri Perdana Menteri, Datuk Seri Dr. Wan Azizah Ismail, pelakon dan penyanyi seberang, Acha Septriasa menyifatkan individu tersebut sebagai wanita yang mempunyai sifat keibuan tinggi.

Pendapat tersebut terbukti apabila Acha atau nama sebenarnya, Jelita Septriasa, 34, dihadiahkan Aziah seutas tasbih dalam satu pertemuan sebelum menjayakan karakter ahli politik berpengaruh itu dalam filem Anwar, The Untold Story.

Katanya, Azizah turut membekalkannya makanan yang dimasak sendiri.

“Saya pernah berjumpa dengan Azizah, beliau merupakan sosok yang mempunyai sifat keibuan yang sangat tinggi.

“Ketika bertemunya di sebuah hotel, dia membekalkan saya dan Farid Kamil dengan lauk-pauk yang dimasak sendiri.

“Azizah juga memberikan saya gelang tasbih untuk selalu mengingati Allah dan secara tidak langsung mengingati dirinya.

“Itu adalah momen yang saya tidak dapat lupakan saat bertemu dengannya,” katanya kepada kepada Kosmo! Online.

Acha berkata demikian menerusi panggilan secara maya pada majlis sidang media filem lakonan terbaharu lakonannya berjudul Anwar The Untold Story yang berlangsung di ibu kota, baru-baru ini.

Pelantun lagu Sampai Menutup Mata itu menjelaskan, pertemuan dengan isteri kepada Perdana Menteri ke-10 itu sedikit sebanyak membantunya menjiwai karakter Azizah dalam filem berkenaan.

“Wan Azizah sosok yang amat damai dan percaya dengan takdirnya. Dia sangat yakin dengan keluarga dan Tuhannya.

“Azizah juga mempunyai semangat kepimpinan yang kuat kerana boleh memikul tanggungjawab sebagai seorang ayah saat suaminya berdepan saat sulit,” tambahnya.

Selain Acha, filem arahan Viva Westi tersebut turut dibintangi aktor hebat lain seperti Farid Kamil, Hasnul Rahmat, Dewi Irawan, Piet Pagau dan ramai lagi.

Anwar, The Untold Story mengisahkan jatuh bangun perjuangan Anwar Ibrahim dalam politik terutama melawan rasuah.

Filem yang diusahakan sejak Ogos 2011 tersebut siap dan bakal ditayangkan menjelang Mei 2023.

Sumber : Kosmo Online


“Anak Sakit, Gaji Dah Habis.” Foto Makcik ‘Cleaner & Orang Ramai Berbaris Di Kedai Pajak Gadai Jentik Emosi. Sebak!

Selepas 46 hari melaksanakan Perintah Kawalan Pergerakan (PKP), semalam orang ramai berpeluang untuk keluar dari rumah selepas kerajaan melonggarkan sedikit PKP. Walaupun tidak sepenuhnya dilaksanakan memandangkan virus Covid-19 masih belum dihapuskan, namun demi memastikan ekonomi berjalan, membuatkan kerajaan mengambil pendekatan sedemikian.

Namun, pelbagai kisah sama ada yang gembira mahupun duka dikongsikan orang ramai di media sosia. Antara yang paling menyentuh hati netizen adalah gambar orang ramai yang sedang berbaris di hadapan kedai pajak gadai.

Perkara tersebut telah menimbulkan beberapa pandangan orang ramai mengenai nasib mereka yang berbaris itu. Apa tidaknya, ada yang berpendapat bahawa berkemungkinan mereka itu memerlukan wang untuk menyara kehidupan.

Menjengah ke laman Twitter, terdapat beberapa warganet yang berkongsikan suasana di pelbagai tempat yang menunjukkan orang ramai berbaris di hadapan kedai pajak gadai. Perkongsian warganet kebanyakannya telah mengundang pelbagai reaksi sedih.

Sedihnya lalu pekan Rawang tadi, ramainya beratur depan Ar Rahnu & Pajak Gadai.

Tak pernah nampak keadaan macam tu sebelum ni

Depan balai polis pun ramai orang. Beratur tengah panas terik ni.

Ada nampak Mak Cik Kiah tak? Manalah tau kot2 dia pun beratur depan Ar Rahnu & Pajak Gadai tadi. Kalau ada, bagitau Ayah Din bantuan kerajaan masih tidak mencukupi.
Suruh Ayah Din tingkatkan lagi bantuan. Dah apa gunanya kerajaan kalau tak dapat bantu rakyat??

sekurang-kurangnya masih ada emas untuk digadai. Ramai lagi langsung tak ada apa2 nak dijual. Tak boleh bayang diorang makan apa

Itu Pentingnya Simpanan Emas….
Masa Terdesak Macam Inilah Diperlukan..
Ada Duit Lebih Tu Belilah Emas…Nilai Emas Makin Naik …Rugi Tau ..
Haaa Nampak Tak Bini Aku Senyum Sebut Beli Emas…Bukan Main Lebar Dia Punya Senyum

Mungkin pada sesetengah orang, PKP ini tidak banyak memberi kesan memandangkan ada yang masih memiliki pendapatan dan sebahagian majikan membenarkan pekerja mereka untuk bekerja dari rumah. Jadi,  secara tidak langsung, gaji tidak dipotong dan dibekukan.

Namun Ttidak bagi sesetengah yang lain terutama yang bekerja sendiri. Golongan ini terjejas teruk memandangkan  selama ini mereka bergantung kepada gaji harian. Bila berlaku Covid-19, sumber pencarian mereka ini mungkin telah terganggu berikutan daripada pelaksanaan PKP yang berkuatkuasa pada 18 Mac 2020.

Ramai ramai beratur kt pajak gadai bukan suka suka tp terpaksa. Itu yg ada benda nak digadai. Yang takda 😔

Xsmpai hati tgk. Tiba2 dpat pulak xseberapa, Allahu 😢😢

Yg ada bayi to feed? Orang tua to jaga? It hurts to see all this. 😭

Dalam pada itu, rata-rata warganet terkesan dan sebak tattkala melihat situasi tersebut yang mana seseorang individu memerlukan wang terpaksa bergadai untuk meneruskan kehidupan.

Pemandangan paling sedih setakat ini.

Kali pertama saya jejak kaki kedai pajak adalah masa nak posting ke Johor. Mak saya suruh gadai rantai pusaka dia. Berjurai air mata dr rumah sampai la dlm perjalanan.

Tuan, kalau ada yg berhajat nk gadai barang kemas, sy cadangkan pergi ke bank. Nilai lebih tinggi & upah lebih rendah. Arrahnu exchange @ agrobank. Pos malaysia pun ada (ikut caw).

Namun satu kisah seorang ibu tua yang terpaksa bergadai memandangkan duit bantuan belum di terima dan gajinya sebagai seorang tukang cuci harian sudah habis digunakan. Kisah mak cik ini dimuat naik seorang wanita menerusi Twitternya @theiliaqilah.

Menurutnya,makcik tersebut mempunyai anak menghidap penyakit asma yang semestinya memerlukan bantuan perubatan. Tambah gadis itu lagi, makcik berkenaan masih belum menerima Bantuan Prihatin Nasional (BPN) oleh kerajaan dan hanya bergantung kepada pendapatan sebagai tukang cuci.

Makcik kenapa harini jugak beratur? Tunggu esokkan boleh?

“Ada anak sakit asma. BPN belum dapat, gaji pun dah habis sebab makcik cleaner harian,

Situasi tersebut benar-benar mendatangkan sebak di hati warganet sehinggakan ada yang bertanyakan detail perihal ibu malang tersebut.

Makcik tu relax je jawab, aku yang sedih

Ade yg lebih susah lagi.bersyukurlah

Mohon jasa baik warga ipoh yg berhati dermawan. Dapat membantu urusan makcik nie. Semoga diberikan ganjaran oleh Allah swt.

Sedih dengan apa yang berlaku ni…😢😢😢😢


Fahami Kenapa Anak Sembelit. Perkongsian Info Pakar Pemakanan ini Boleh Dipraktiskan

Risaukan apabila anak tidak membuang air besar beberapa hari atau dikenali sebagai sembelit. Jika dibiarkan  ia mungkin merujuk kepada masalah sistem pencernaan. Malah sembelit boleh menjejaskan proses tumbesaran kanak-kanaktermasuk bayi.

Jadi ibu ayah kena tahu cara untuk mengelak masalah ini. Melalui maklumat yang diperolehi, menurut Dr. Syahrul Bariah Abdul Hamid,  Ketua Pusat Pengajian Pemakanan & Dietetik,Fakulti Sains Kesihatan,  Uitm Puncak Alam mengenai pemakanan yang betul mengelak masalah sembelit dikalangan kanak-kanak.

Sembelit kerap terjadi di kalangan kanak-kanak dan atas sebab itu, ia juga sering dipandang ringan oleh sesetengah ibu bapa. Mereka mengandaikan ia adalah perkara biasa yang berlaku semasa proses tumbesaran, terutama apabila bayi diperkenalkan dengan makanan pejal ketika berusia 6 bulan.

Menurut definisi, sembelit berlaku apabila seorang kanak-kanak membuang air besar kurang daripada tiga kali seminggu, mengalami kesukaran semasa proses itu atau najis adalah keras, kering dan bersaiz agak besar daripada kebiasaan dan kanak-kanak mengadu sakit semasa membuang air besar.

PUNCA SEMBELIT

Sembelit terjadi apabila najis atau bahan buangan bergerak perlahan di dalam usus yang menyebabkan najis menjadi kering dan keras.

Banyak faktor boleh menyumbang kepada sembelit di kalangan kanak-kanak, termasuk:

1.Perubahan pada diet

Pengambilan sayur-sayuran dan buah-buahan serta air yg tidak mencukupi pada diet kanak-kanak boleh menyebabkan sembelit (Fujitani et al., 2018). Selain daripada itu, ia juga kerap terjadi pada bayi yang baru diperkenalkan kepada makanan pejal disebabkan perubahan diet cecair (susu ibu/formula) kepada makanan pejal.

2.Alahan kepada susu lembu

Alergi kepada susu lembu dan produk tenusu serta pengambilan yang berlebihan juga boleh menyebabkan sembelit.

3.Sejarah keluarga

Kebarangkalian berlakunya sembelit pada kanak-kanak yang mempunyai ahli keluarga yang berpengalaman menghidap sembelit adalah tinggi. Ia mungkin disebabkan oleh genetic dan tinggal dalam persekitaran yang sama

4.Kegemukan atau berlebihan berat badan

Beberapa kajian mendapati sembelit kerap terjadi pada kanak-kanak yang berlebihan berat badan dan kegemukan berbanding usia. Ini kerana, pengambilan harian mereka adalah kebanyakannya tinggi lemak, kurang serat dan air serta terhad aktiviti fizikal.

5.Menahan atau mengabaikan rasa ingin buang air besar kerana sibuk bermain, takut ke tandas atau tidak selesa menggunakan tandas awam apabila di luar.Kesakitan yang dialami semasa buang air besar menyumbang kepada trauma dan menyebabkan kanak-kanak akan menahan diri daripada membuang

6.Masalah latihan tandas pada usia muda

Sekiranya anak-anak diberikan latihan tandas pada usia muda dan tidak bersedia, ia boleh mendorong kanak-kanak untuk menahan buang air besar dan menyebabkan sembelit.

7.Perubahan pada rutin harian

Sebagai contoh, cuaca, tempat dan stress akan mendorong kepada sembelit.

8.Pengambilan ubat atau suplemen

Sesetengah jenis ubat dan supplemen boleh menyebabkan berlakunya sembelit.

9.Masalah kesihatan

Sembelit di kalangan kanak-kanak disebabkan masalah kesihatan atau penyakit jarang berlaku, tetapi ia merupakan petunjuk kepada abnormaliti pada anatomi, metabolic atau system pencernaan atau disebabkan penyakit yang lain.

BAGAIMANA MENGATASI DAN MERAWAT SEMBELIT?

1.Tingkatkan pengambilan air

Minum air masak atau cecair yang lain dapat membantu najis melalui usus dengan mudah. Jumlah air yang diperlukan setiap kanak-kanaka dalah berbeza mengikut umur dan berat badan. Tetapi, kebiasaannya, kanak-kanak memerlukan 3 ke 4 gelas air masak setiap hari. Bagi bayi yang berumur 6 bulan ke atas dan mula diperkenalkan dengan makanan pejal, cuba tawarkan sedikit jus prun sekiranya menghadapi sembelit. Manakala, bagi kanak-kanak yang sudah mula berjalan dan berlari, pengambilan air perlu ditingkatkan sesuai dengan pertambahan usia dan aktiviti fizikal mereka.

2.Hidangkan makanan yang berserat tinggi

Makanan serat tinggi seperti sayur-sayuran, buah-buahan seperti jambu batu, prun dan epal dan roti mil penuh boleh membantu mengelakkan sembelit (Stewart & Schroeder, 2013). Serat tidak boleh dicerna, tetapi ia membantu dalam memudahkan pencernaan makanan sehingga ke penyahtinjaan. Manakala, makanan yang tinggi lemak, gula dan berkanji menyebabkan pergerakan usus lebih lambat dan berkecenderungan mengalami sembelit (Fujitani et al., 2018).

3.Pengambilan jus buah-buahan

Jus buah-buahan dapat membantu mengatasi sembelit, sebagai contoh buah prun, epal atau pir. Kanak-kanak berumur setahun dan ke atas digalakkan minum jus buah sebanyak 120 ml – 180 ml sehari, manakala bagi bayi berumur 6 bulan ke setahun, tidak melebihi 120 ml sehari.

4.Aktiviti fizikal yang mencukupi

Aktiviti fizikal membantu dalam memudahkan pergerakan usus, jadi, ibubapa perlu menggalakkan anak-anak untuk beriadah seperti berbasikal, berlari di taman dan sebagainya.

5.Jadual makan yang tetap

Jadual makan yang tetap setiap hari dapat membantu kanak-kanak membentuk rutin amalan buang air besar

6.Pengubahsuaian pada diet

Bagi bayi yang baru diperkenalkan makanan pejal ketika berusia 6 bulan. Ibubapa perlu bijak membuat pengubahsuaian terhadap diet si bayi agar bersesuaian dengan umur dan kemahirannya. Perhatikan keadaan najis kanak-kanak dalam tempoh beberapa hari selepas diperkenalkan dengan makanan tertentu. Ibubapa perlu sentiasa peka dengan perubahan najis anak dan perubahan diet mereka. Sekiranya bayi tidak membuang air besar 2 ke 4 hari, lebihkan pengambilan air atau buah dalam diet mereka.


11 Petua Kecantikkan Dan Kesihatan Hanya Guna Kapur Dan Sirih. Boleh Follow!

Daun sirih sejenis tanaman asli yang tumbuh secara menjalar atau bersandar pada batang pohon lain serta memiliki banyak manfaat untuk kesihatan.

Manfaat daun sirih dalam kehidupan seharian telah diamalkan sejak nenek moyang kita lagi. Daun sirih memiliki kandungan nutrisi yang amat baik untuk tubuh, malah nutrisi itu menjadi faktor pendorong kepada tubuh badan untuk bekerja lebih baik.

Menerusi facebook ini ikuti petua menggunakan daun sirih dan kapur.

Ikuti perkongsiannya

11 PETUA GUNAKAN KAPUR MAKAN (KAPUR SIRIH).

Kapur makan ni takde bau, berwarna putih dan secara kimia, formula molekulnya ialah CaCO3. Kita, orang Malaysia biasa panggil kapur sirih. Dan kebiasaannya kita guna untuk buat kuih muih tradisional Melayu kan.

Hari ni, sis Mya nak share selain untuk makan dengan sirih dan buat kuih, kapur ni boleh jugak kita gunakan untuk benda lain. Maksud sis Mya guna untuk masalah kesihatan dan kecantikan. Nak tau?

Meh, jom baca satu satu. Ada jugak beberapa petua ni yang biasa uolls buat. Terutama akak akak yang berpantang dulu dulu. Sis Mya pun ada guna beberapa petua ni.

1- Gout

Ambil daun ubi kayu kemudian campurkan dengan kapur sirih secukupnya. Ramas sampai hancur. Lumur kat bahagian yang kene gout tadi.

2- Kedutan pada perut selepas bersalin

Ambil kapur sirih satu senduk makan. Pastu campur dengan minyak kayu putih 1/2 senduk makan. Perahkan sekali jus limau nipis. Sapu ramuan pada perut setiap kali lepas mandi dan balut dengan kain.

3- Kutil

Lumurkan kutil dengan kapur sirih kemudian balut. Buat cara ni 2 kali sehari.

4- Hilangkan bulu ketiak

Lumur ketiak dengan kapur sirih yang dicampur dengan air perahan limau nipis. Tunggu 15-20minit pastu bilas dengan air bersih. Lakukan 3 kali seminggu.

Ni sis Mya pernah buat tau. Tak campur limau nipis pun ok. Sapu je nipis nipis kat ketiak tu. Kerap buat in shaa Allah, bulu ketiak tu segan gila nak hidup. Hahahah.

5- Badan berbau

Ambil 1/2 hirisan limau nipis, kemudian oles kapur sirih pada hirisan limau tu. Sapu nipis nipis je tau dan make sure rata. Pastu leh la gosok gosok ketiak masa mandi. Tunggu 5 minit baru lah bilas dan cuci dengan air bersih.

6- Telinga dimasuki semut

Sapu kapur sirih pada bahagian belakang telinga. Kesan panas yang dikeluarkan oleh kapur tu dapat buat semut tu nak keluar. Tapi kalau semua tu takmo keluar jugak. Silalah pergi jumpa doctor. Sis Mya dah penah kene seksa uolls. Hihi.

7- Sakit perut (kanak kanak)

Ramas beberapa helai daun durian dengan kapur sirih, sapu dekat perut.

8- Bengkak Lutut

Campurkan kapur dan asam jawa sama banyak. Gunakan jumlah yang sama banyak lebih kurang segenggam asam jawa dan kapur untuk satu lutut. Sapu pastu balut lah dengan kain biarkan sampai kering. In shaaAllah bengkak akak surut atau makin kurang.

9- Menghilangkan jerawat

Sapu kapur secara nipis pada jerawat sama ada yang sudah dipicit atau kat jerawat yang tengah kembang subur tu.

Lebih elok kalo campur bedak sejuk dan sikit garam. Lebihkan bedak sejuk ye. Bancuh ngan air letak kat tempat jerawat tu.

In shaa Allah jerawat akan mengecut. Yang bekas tu plak akan mengelupas dan hasilkan kulit baru.

10- Ruam ( akibat alahan/alergi)

Sapukan kapur yang dicampur air. Kiranya bancuhan cair la ye. Sapu kat tempat yang ruam atau gatal gatal tu. Nipis nipis je ye. Kalo kene gigit nyamuk pun boleh. Not recommended untuk budak kecik baby ye.

11- Kudis buta

Ambil kapur dan campur dengan sikit air masak hingga berbuih. Biarkan suam dan sapukan pada kudis buta tu. Sapu masa anak tengah tido ye. Sebab ramuan ni pedih sikit bila kene kudis tu.

Biasanya kanak kanak yang suka main tanah kene kudis buta ni. Kudis akan kering beberapa hari lepas buat buat berulang kali. In shaaAllah.


Rupanya Ini Sebab Suami Amat Sayang Isteri. Patutlah Rumahtangga Sweet Aje

Masuk dunia perkahwinan, kebanyakan pasangan sering abaikan emosi dan perasaan isteri. Mungkin masing-masing penat mencari rezeki dan menguruskan hal anak-anak, tetapi dari sudut ambil hati anda tetap tidak boleh letak tepi.
Namun masalah ini boleh dibaiki, cuba ambil tahu beberapa perkara mudah ini.

1. Pegang Tangan

Sentuhan fizikal paling mudah bagi simbol cinta suami isteri adalah dengan pegang tangan tanpa diminta. Tetapi apa yang pelik kalau sudah halal, anak pula akan dijadikan satu alasan untuk pegang tangan pasangan. Perlu pasangan tahu, pegang tangan juga mampu kurangkan tekanan emosi isteri.

Cuba buat waktu isteri merajuk, lagi cepat aura positif itu muncul. Mahu lagi istimewa, sesekali paut jari jemari waktu sama-sama menonton televisyen. Atau lebih manis curi pegang tangan waktu keluar membeli belah, walau payah dengan dukung anak. Jangan pula satu pasangan di depan, satu di belakang.

2. Beli Hadiah

Isteri selalunya tidak meminta. Ada yang menghulur dia menerima. Kalau pun pasangan sama-sama mencari rezeki di luar, apa salahnya jika anda selalu ada hadiah kecil buat tambat hati. Tidak perlu yang mahal, mencukupi walau sekeping coklat. Lebih puas hati jika anda belikan makanan atau barang kesukaannya.

Waktu memberi mungkin boleh selit gurauan, semata untuk cungkil rasa cinta yang tersembunyi. Kadang penat kerja di rumah atau pejabat boleh hilang apabila mata melihat pemberian kecil dari orang tersayang. Tanda mengingati…

3. Buat Sesuatu Tanpa Disuruh

Ya, mungkin masing-masing penat tetapi jangan saling mengarah. Jika nampak sesuatu yang kurang enak depan mata, anda boleh memahami hati pasangan. Letak diri anda di tempat pasangan. Mungkin tidak sempat untuk kemas kerana anak-anak meragam. Jika mahu menjaga hati, anda sendiri boleh terus tolong pasangan.

Bertindak lebih baik daripada mengarah. Isteri, kalau nampak suami bertindak dia akan terus rasa bersalah. Jadi automatik, esok-esok hari kerja harian anda lebih dijaga kerana tidak mahu apa yang suami buat sendiri, terulang seperti hari sebelumnya.

4. Pujian tanda menghargai

Wanita lebih bertindak dan rasa dihargai jika suami selalu memuji. Mungkin hidangan tidaklah begitu istimewa, tetapi jika anda pandai ambil hati, isteri pasti lebih rajin masuk dapur walau penat seharian bekerja. Andai tidak begitu memuaskan, anda boleh sampaikan dengan cara lebih positif. Awas, jangan kritik kalau bab makanan yang dimasak. Nak menegur bab masak, suami kena sama-sama masuk dapur.

Mahu lagi romantis, saling berebut saat menyuap depan anak-anak. Anak-anak tengok pun, pasti mereka dapat baca isi hati kedua ibu bapa yang sedang bahagia.


Haziq Hot FM Teruja Kongsi Cerita Dua Anak Macam Kembar. Suruh Isteri Rehat Dulu. Sweetnya!

Anak adalah anugerah yang amat bernilai buat pasangan suami isteri. Apabila lahirnya zuriat, ia pastunya memberikan kegembiraan dan kebahagian buat keluarga itu.

Sebagaimana perkongsian penyampai radio Hot FM, Haziq Hussni di instagram miliknya yang berkongsi cerita mengenai cahayamatanya yang menjadi penyeri rumahtanggan yang dibina bersama isteri tersayang Ayudaputrii.

Katanya, untuk zuriat pertama, mereka pernah berdoa mohon mendapat anak kembar.

Namun, walaupun tidak mendapat kembar, anak pertama dan keduanya sekarang seakan kembar.

“Time Heidy 8 bulan. Putri cakap perut dia lain macam…Rezeki Allah. Buat Pregnancy Test. Baru tahu mengandung Chayra..”

Dah macam kembar

”See guys. Even beza setahun. Tapi dorang mcm kembar kan? Teringat doa kitaorang dulu nak anak kembar..”

Dalam pada itu, Haziq akan memastikan isterinya ‘rest’ dulu untuk kehamilan seterusya.

Dalam bercerita tentang zuriat yang memberi sinar bahagia keluarganya, Haziq berpesan kepada peminatnya yang belum dikurniakan zuriat agar sentiasa berdoa kepada Allah, lambat atau cepat, Allah akan makbulkan doa itu.

Sumber : Instgaram Haziq_hotfm


Wanita Ni Amal Jus Celery & Jus Kecur Untuk Mantap Luar Dalam!

Mesti ramai yang suka minum jus sebab rasanya yang enak dan menyelerakan. Selain itu terdapat banyak khasiat yang tersembunyi disebalik kesedapan jus-jus itu untuk kecantikan dan kesihatan.

Ini sebagai mana pengalaman Puan Suhana yang mula mengamalkan minum jus sebagai usaha memastikan dirinya cantik di hari persandingan.  Ikuti perkongsiannya.

Inilah jus kegilaan kak Hana sebelum naik atas pelamin. Ketika itu, risau sangat jerawat naik, kulit kusam, badan pun berisi dari biasa. Kemudian apa kak Hana buat,  kak Hana mulai research dan tingkatkan pembacaan berkenaan kebaikan daun celery atau ada yang sebut batang sederi.

Banyak rupanya manfaat dia. Kak Hana blender daun celery itu sekali dengan epal hijau, rasanya masam dan sedap, me personally suka sangat. Blend then simpan dalam peti ais. Buat setiap 2 hari dalam jar besar. Juicy dan fresh!

Masa : Minum waktu pagi dan malam.

Apa yang kak Hana rasa radang jerawat ketika itu, makin surut, kulit badan lebih lembut, badan lebih ringan. Baju pegantin tak ketat, tak perlu tahan napas 3-10 round bila photographer shoot gambar.

Begitulah episod sebelum melangkah ke alam perkahwinan kak Hana lebih rajin menyediakan sendiri, now selepas bersalin ni, kak hana lebih suka amalkan jus kecur air. Kak Hana amalkan untuk lebih fokus masalah keremajaan dalaman wanita.

Ekstra Info Manfaat Celery

2. Jangan tak tau, celery ini sedap untuk buat kudapan, berair sahaja rasa tekak.

3. Siapa yang ada masalah sembelit, susah sangat nak hadam, Kak Hana advice amalkan  sayur ini sebab ada kandungan air  dan fiber yang agak tinggi elok sangatlah tu. Korang boleh je buat salad, sup atau jus.

4. Dalam celery ni ada garam/sodium yang diperlukan oleh tubuh badan, tapi bukanlah bermakna dia sama dengan table salt tau, garam dalam celery bersifat natural.

5. Tahukah anda Vitamin A dalam celery ini baik untuk kesihatan mata, ia lindungi mata dari semakin merosot fungsinya akibat umur yang semakin meningkat.

Mengikut kajian:  Amalan makan 2 batang celery setiap hari dapat singkirkan kolestrol jahat dan dapat turunkan tekanan darah sekiranya di makan mentah begitu sahaja.

sumber : Suhana Kamal Admi


Lelaki Ni Buat Sendiri ‘Table Bar’ Untuk Isteri Dengan Modal Tak Sampai RM150. Simple Je Tapi Puas Hati, Cantik!

Hasil kreativiti benda simple pun nampak menarik. Bukan tu je, dapat jimatkan kos lagi kalau buat sendiri kan.

Total = 137.00 sahaja..

Siap dah.. jadila.. nanti kita cari stool ye..


“Tak Mampu Dan Nak Cakap…” Kehilangan Lima Ahli Keluarga Akibat Covid-19, Didie Alias Trauma Apa Yang Terjadi.

Kini sudah pastinya ramai berduka apabila peningkatan kes kematian akibat Covid 19 di negara ini ternyata membimbangkan kita. Saban hari paparan di media sosial berkongsi kematian ahli keluarga akibat virus paling bahaya ini.

Duka itu juga dialami sendiri oleh pelakon, pelawak dan pengacara popular, Didie Alias yang kehilangan ahli keluarga rapatnya.

Menerusi Instagram miliknya beliau memuat naik ucapan takziah buat ahli keluarganya. Dia yang sudah kehilangan lima ahli keluarganya akibat Covid-19, meluahkan rasa sangat terkesan terhadap dirinya.

Dirinya seakan trauma melihat lima ahli keluarga rapatnya pergi selamanya. Luahannya itu telah menarik perhatian warganet yang turut bersimpati dengan situasi yang dialaminya.

Inna Lillahi wa inna ilayhi raji’un

Ya Allah Kau Kuatkanlah Kami Sekeuarga Dengan Dugaan Covid nie. Tak mampu dah aku nak cakap.

Hari nie seorang lagi ahli keluarga aku,sepupu rapat aku menghembuskan nafas terakhir angkara covid jahanam nie.

Sama-sama lah kite sedekah Al fatihah buat mereka yang meninggalkan kite termasuk ahli keuarga mumy.

Mohon patuhi SOP

Bimbang kes semakin meningkat, pengacara popular ini berpesan agar sentiasa mematuhui SOP dan pentingkan diri sendiri agar dapat mengawal wabak ini merebak tanpa kawalan.

Sama-sama lah kite jaga diri kite,family kite. Jangan lah korang jadi SELFISH pentingkan diri korang je. Dah naik tepu duk kt umah nie,jaga sop jaga jarak,dah macam-macam aku jaga masih tinggi lg jangkitan covid,aku tak tahu bile penghujungnye.

Lima ahli keluarga meninggal dunia akibat Covid-19

Al fatihah
Ibu Saudaraku -Rohana Kassim
Nenek Saudaraku – Nenek Andakku
Sepupuku – Abg Ajis
Bekas Abg Iparku – Hj Mohd Taib Abd Wahab
Sepupuku – Muhamad Firdaus b. Musa

إِنَّا لِلّهِ وَإِنَّـا إِلَيْهِ رَاجِعون

“Mudah-mudahan syurga menjadi tempat rehatnya”

اللَّهُمَّ اغْفِرْ لَهُ وَارْحَمْهُ , وَعَافِهِ وَاعْفُ عَنْهُ , وَأَكْرِمْ نُزُلَهُ , وَوَسِّعْ مُدْخَلَهُ , وَاغْسِلْهُ بِالْمَاءِ وَالثَّلْجِ وَالْبَرَدِ , وَنَقِّهِ مِنَ الْخَطَايَا كَمَا يُنَقَّى الثَّوْبُ الأَبْيَضُ مِنَ الدَّنَسِ ، وَأَدْخِلْهُ دَارًا خَيْرًا مِنْ دَارِهِ , وَأَهْلا خَيْرًا مِنْ أَهْلِهِ , وَزَوْجًا خَيْرًا مِنْ زَوْجِهِ , وَأَدْخِلْهُ الْجَنَّةَ , وَأَعِذْهُ مِنْ عَذَاب النّارِِ

Ya Allah Ya Tuhanku ampunilah dia, rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya semoga arwah di tempatkan di kalangan orang-orang yang beriman. Aamiin Ya Rabbal Alamin..

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


‘Growth Mindset’ Anak Pun Kena Pantau, Begini ‘Parenting Influencer’ Ni Kongsikan Untuk Mudahkan Ibu Ayah!

Biasanya bila kita melihat perkembangan anak-anak, kita akan lebih mudah memberi tumpuan kepada perkembangan fizikal memandangkan ia mudah dilihat. Contohnya seperti pertambahan berat atau pun ketinggian antara perubahan fizikal yang jelas kelihatan bermula selepas usia sebulan sehingga mencapai usia remaja.

Pun begitu daripada sudut perkembangan mental, kita kadang-kadang terlepas pandang.  Memahami berkenaan tanda-tanda pemikiran anak-anak kita berkembang dengan baik, Mohd Faish Salim berkongsi infonya.

Antara tanda anak yang ada “Growth Mindset”
Growth mindset adalah gaya pemikiran tanpa batasan yang sentiasa belajar dan cepat berkembang.

Ini tanda-tandanya :
1 – Dia suka bertanya
Setiap benda kalau boleh dia tahu. Pantang lalu depan mata, mesti dia nak tanya. Kenapa awan biru, rumput hijau. Bahkan sampai macam mana adik keluar dari perut mama tu pun dia tanya.
Anak yang ada growth mindset ni memang tinggi nafsu “belajar” dia. Jangan malas jawab soalannya ya, terbantut dia nak belajar nanti.

2 – Dia susah nak takut
Walau kita dah kata itu bahaya, tak boleh buat. Tetap dia nak buat juga. Bukan sebab dia tak tahu tu bahaya, tapi sebabnya dia tak “rasa” pengalaman tu lagi.
Anak begini dia kalau dah pasang azam nak tahu sesuatu perkara, dia akan buat juga. Larang la macam mana pun, kalau dapat peluang mesti dia buat juga.

3 – Dia suka experimen
Pantang nampak benda pelik atau baru sikit. Mesti di bedahnya nak tengok apa isi dalamnya. Yang selalu jadi mangsa ialah alat mainan dia sendiri.
Baru beli dah rosak. Bukan anak tu ganas tapi anak jenis yang suka “explore” benda-benda baru ni.
Kalau tak nak rosak kena la layan dia bedah dan experimen dengan cara yang betul supaya tak rosak.

4 – Dia tak boleh sabar
Selalunya anak yang ada growth mindset ni susah nak bersabar. Contohnya kalau dia dah tanya soalan, dia nak jawapan segera. Selagi tak dapat selagi tu dia duk tanya.
Lagi satu, kalau kita dah cakap awal dengan dia nak pergi bercuti. Setiap hari dia akan duk tanya, “bila nak pergi”
Dengan anak begini tak boleh cakap awal-awal sebab nanti otak dia tak boleh berhenti berfikir selagi dia tak pergi.

5 – Dia bijak dan kreatif
Hah habis periuk, senduk dan tudung saji jadi bahan experimentasi dia. Semua benda dia nak main.

Anak begini senang nak bermain, apa sahaja yang ada di sekeliling dia boleh jadi mainan. Imaginasi tanpa batasan betul.
Tu yang tudung saji kadang jadi spaceship di baling sana sini konon terbang la. Sabar jela, huh!
Walau banyak keletah anak-anak, syukur alhamdulillah. Anak sihat fizikal dan paling utama sangat sihat mindanya.
Wallahu A’lam,


“Allah Makbul Doa. Bukan Suami Jer, Dengan Anak Sekali Teman.” Ibu Ni Kongsi Pengalaman Bersalin Dalam Kereta!

Bersalin dalam kereta… Momen yang pastinya tidak akan dapat dilupakan oleh ibu ini. Bukan semua orang dapat merasai situasi sebegini, namun mungkin sudah tertulis buat Athirah Yusof untuk merasai pengalaman yang pastinya sukar dilupakan seumur hidupnya.

Kisah yang menjadi bualan sepanjang hidupnya, yang akan diceritakan buat ‘anak bertuah’ apabila besar kelak.

BERSALIN DALAM KERETA.
Ini bukan cobaan.. Ini bethol bethol..🙈🙈

Memandangkan ramai gak kekawan yg piyem tepi suruh tya citer balik mcm mne keadaan bersalin dlm kereta aritu. So harini boring2 masih dok kt wad ni, kite buat la karangan utk korang hayati. Gittew.

17/2/2021
Pagi ni bangun je mcm biasa. Lps solat subuh, aku sambung tdo sbb badan letih.

9.00am – Terbangun sebab tetibe sakit perut. Rasa macam contraction sikit. Tapi disebabkan 3 hari sebelum tu dh kena false contraction.. malas nk pk sgt. So buat la rutin biasa. Godak cekelat. Buat chocojar. Tp time buat tu mmg rasa contraction dh on off. Tp x monitor timing.

Mama kena kuat

11.30am – masih menggodak cekelat #ChocojarByJismieKitchen. Tp rasa mcm dh x leh berdiri betol dah. Sakit yakmat.

12.30pm- husb ckp “pegi siap skrg, masuk kereta. Kite g hospital skrg”.

Zup zap bersiap dgn jalan yg x berapa nk kuat tu, 12.45pm gerak la kami berempat ke sepital.

Dalam perjalanan tu contraction makin lama makin kuat. Rasa mcm 2min sekali mcm tu. The struggle is real. Tak leh pk ape dh jerit tahan sakit sambil suruh husb drive cpt sikit.
Paling best part Anas bg moral support “Mama tahan sikit ye, mama kena kuat.” Atiq plak bahagian bebel “Papa cepat la sikit, mama sakit tu”. Terharu dengar. Tp tgh sakit sangat2, tak terluah nk ckp terima kasih kat dua hero aku tu.

Ketuban pecah

1.00pm- sampai je kat PPUM bangunan Kompleks Wanita & Kanak-Kanak. Husb pon tgh terpinga2 tatau nk ke mana. Aku suruh dia tny kat pondok polis bantuan.

Ngam2 Polis bantuan bukak pintu pagar n bgtau husb kena tekan button intercom utk panggil nurse. Ketuban pecah…

Baby menggelongsor keluar

Husb parking bebetol depan pintu kecemasan bersalin. Dia turun and tekan button intercom. Time dia turun tu aku dh rasa kepala baby kt bawah.

So aku xde pilihan, buka terus seluar and tetibe…

1.11pm- Ploopps, baby menggelongsor keluar.
Maka lahirlah seorg baby girl, seberat 2.6kg lahir ke dunia ni. 😚

Terpinga sekejap Atiq & Anas tgk adik dia yg dah ade depan mata berlumuran darah tu.

Siap je husb azan & iqamatkan bby, dtg dua org nurse potong tali pusat baby & bawak aku terus ke Wad Bersalin.

Allah makbulkan doa aku

Alhamdulillah, Allah makbulkan doa aku.

1. Selalu doa, mintk2 la Kerajaan izinkan suami teman wife bersalin time covid ni. (Sekali bukan suami je teman, dgn anak2 sekali teman🙈😍)
2. Selalu doa, xnk buat swab test. (Sbb org ckp swab tu sakit)
3. Selalu doa, xnk contraction lelama.
4. Selalu doa, xnk kena seluk check jalan byk kali.

Ya rabbi, syukur sesangat.
Allah permudahkan urusan bersalin kalini.

Ps: Sorry husband, Fitri Selamat sebab sepanjang jalan ke hospital sy marah2 awk suruh cpt.. thankyou gak sbb uruskan sy n uruskan anak2 sepanjang sy warded ni. Lebiu ❤😘

#TheJAlegacy
#KenanganBersalinDalamKereta


Pertama Kali Naik Motor Untuk Bersaie, Yatt Hamzah Kongsi Pengalaman, Bikin Netizen Teruja.

Setelah hampir dua tahun dunia dalam kemelut pandemik Covid-19. Ekoran itu, ramai tidak dapat melakukan pelbagai aktiviti sosial, keagamaan dan ekonomi. Jika ada pun dalam dalam situasi yang terhad.

Menerusi perkongsian pengacara dan pelakon, Yatt Hamzah berkongsi tentang pengalaman menunaikan ibadah umrah di tanah suci.

Lebih menarik berpeluang menaiki motor khas buat pertama kali bagi melakukan ibadah saie.

Nak tahu ikuti pengalaman pertamanya itu.

Dah 6 kali pergi Umrah tapi inilah 1st time Bonda naik motor berSaie semasa hari kedua berada di Mekah utk Umrah Wajib kedua. Itupun kerana rushing sbb dah berjanji dengan penganjur @UmmahToday @mapimofficial utk adakan sesi LIVE Khabar Dari Mekah
.
Tak mahu kelam kabut, tergesa2 melakukan Umrah, so Bonda ambil keputusan utk naik motor selepas dicadangkan oleh Kanda @asnimansor yg masa tu sdg sakit kaki dan agar dapat selesaikan saie lebih awal dan boleh meraikan penganjur yg menunggu ketika itu. Bonda selalunya ambil masa 25-35 min bersaie, dan biasanya orang akan ambil masa 45-60 min utk habiskan 7 pusingan dari Safa ke Marwah.
.
Pengalaman pertama naik motor ni oklah, seronok juga sbb mudah dan cepat, sesuai utk mereka yg ada masalah kesihatan, uzur & berumur agar memudahkan ibadah saie yg agak mengambil masa dan tenaga krn jarak utk menghabiskan 7 pusingan Safa-Marwah-Safa kurang lebih 3.15 km. Harga pula dlm SAR57 bersamaan RM64 utk single ride dan SAR150 atau RM169 utk double ride. Yang best haritu sbb Bonda dapat bersama2 alunkan zikir2 indah dgn kekandaku Ustazah @asnimansor sepanjang bersaie.

.
Personally Bonda yg biasa bersaie berjalan dan masih sihat mampu berjalan ini mmg lebih selesa berjalan drp menaiki motor. Motor mmg bukan pilihan Bonda krn tak terasa feel Bersaie, sedar2 dah sampai.

Tak sempat nak habiskan pun doa2 & zikir2 yg banyak dalam kepala ni dan tak berapa fokus jika nak berzikir & berdoa menggunakan buku (pada yang suka gunakan buku panduan Umrah) kerana perlu fokus pada pemanduan.

So kalau tanya saya, tentunya berjalan semasa Saie lebih afdhal buat yg sihat dan mampu. Saya mmg takkan pilih motor kalau tak terpaksa.

Apapun terpulang pada kalian ya. Bonda berikan pilihan buat kalian pilih. Cuma kepada yg teringin nak naik walaupun mampu berjalan, boleh je try feelingnya mcm mana.

Cuma jangan berangan nak rempit pula naik motor ni ya sbb setiap motor mmg dah set kelajuan maximum beberapa km sejam je. Memang tak boleh tekan lagi dah.

Dan buat yg tak pernah naik, jangan risau amat mudah utk handle motor ni semudah ABC.Tak perlu risau jatuh atau berlanggar sbb mmg selamat motor ni, 15 min selesai saie


“Tiada Lagi Khidmatku Sebagai Isteri Dalam Hidup Mu. Selamat Pengantin Baru Suamiku…”

Betul kata orang, wanita diuji saat lelaki tiada apa-apa, lelaki pula diuji ketika memiliki segalanya. Ungkapan ini cukup sesuai menggambarkan kisah yang dikongsikan oleh wanita ini.

Perit rasanya bila hati dilukai, lebih-lebih lagi oleh insan yang kita sayangi. Sama-sama bersusah payah, namun balasannya kecurangan. Hati wanita mana mampu bertahan, itulah yang berlaku pada ibu kepada tiga cahaya mata ini.

Tiada lagi khidmatku sebagai seorang isteri dalam hidup mu, aku redha kalau ini ketentuan… Allah tau apa yang berlaku dan apa yang akan berlaku…

8 tahun kita bersusah payah untuk jalankan hidup, ingat tak dulu gaji kau hanya 600 sebagai pekerja pam minyak…tapi kita ikhtiar sebab kau takde pendidikan…aku suruh kau buat lesen lorry (GDL) dan masa nak test tu kita belajar sama2, aku bantu kau hafal dengan harapan kau boleh lulus lesen tu, alhamdulillah akhirnya kau lulus.

Dan bermula lah kehidupan kita sedikit selesa dengan gaji kau dalam 2 ribu lebih masa tu, aku pun bantu kau dengan bekerja diluar.

kau ingat tak,

lepas aku melahirkan anak kedua aku diuji bila kau ada wanita lain, aku tengah berpantang hari ke 9… dalam pntang tu lah aku merebut kau dari wanita tu tanpa aku hirau kesihatan aku, dan dengan izin Allah kau kembali pada aku.

Kau ingat tak,

Motor yang banyak berkhidmat dengan kita, meredah panas hujan dulu…sebab kita takde kereta masa tu.

Sekarang kau dah tukar kerja dan berjaya, gaji kau dah 7ribu…
kau suruh aku berhenti kerja supaya aku boleh habiskan masa aku dengan anak2 kita… kau pun dah pergi umrah, walaupun tanpa aku…

Betul kata orang,
wanita diuji saat lelaki tiada apa2,
dan lelaki diuji ketika memiliki segalanya.

Masa aku mengandung 7 bulan Allah tunjukkan lagi perilaku kau menduakan aku… aku beranikan diri jumpa perempuan tu dengan harapan tolong lepaskan suami aku, tapi perempuan tu tak nak sebab dia berpegang janji kau pada dia yang kau akan bernikah dengan dia lepas aku bersalin nnti. aku putus harapan masa tu, tapi berkali kali kau yakin kan aku yang kau tak nak kat dia.. kau hanya ada aku dan kau akan lepas kan dia…. aku ingat semua tu betul.

10/08/2018 terbongkar semua bila aku dapat tau kau dah bernikah dengan orang lain, semua adik beradik dan kawan2 kau tau kecuali aku… anak aku yang kecik baru berumur 3 bulan….semua suruh aku bertahan kat rumah tu, dan malah ada yang kata biarlah kau berkahwin asalkan kau adil… ada yang kata jangan bagi tau pada keluarga aku dulu… banyak nasihat dari pada pihak kau untuk aku…

akhirnya aku ambik kekuatan untuk bagi tau keluarga aku, dan reaksi pertama mak aku

MENANGIS….

mak yang melahirkan aku menangis teresak2, dan tak putus2 berkata kau lelaki kejam…

Sekarang aku ada dirumah mak aku, banyak benda yang perlu aku lakukan.. apa yang berlaku biarlah berlaku…

Aku kena ke pejabat agama, aku kena bekerja semula, banyak lagi lah benda aku kena buat.. ibarat aku kena mula dari bawah lagi…

Aku adalah dari keluarga bercerai berai, ayah aku tinggalkan aku dulu masa aku kecik dah akhirnya aku masih hidup sampai sekarang walaupu hanya mak aku yang jaga aku, itulah yang aku pegang sekarang. Walaupun aku dah ada anak tiga yang masih berumur 7tahun, 4 tahun dan 3 bulan aku berharap aku boleh jadi mcm mak aku yang boleh jaga anak2 dia tanpa suaminya dulu…

Aku tak minta simpati atau aku bukan nak aibkan org lain ataupun diri aku sendiri

yang aku minta tolong doakan aku semoga aku kuat teruskan kehidupan aku…

Untuk kau, aku doakan kau bahagia dan berhentilah sakitkan hati wanita berkali2…


Wanita Ni Tanam Kubis & Bunga-Bungaan Penuh Di Laman Rumah. Ruang Jadi Cantik, Duit Pun Dapat!

Laman rumah yang cantik tentunya memberi nilai istimewa untuk seisi keluarga. Tidak dinafikan juga dengan adanya laman yang sempurna, tersusun rapi dengan tanam-tanaman yang subur akan turut memberi kesan emosi yang lebih tenang dan damai buat penghuni kediaman. Begitu juga auranya turut sama dirasai oleh jiran-jiran dan orang sekeliling.

Ini sebagaimana bila kita melihat indah dan rapinya laman milik puan Nor Hayati Ini.

Memetik kata-kata Puan Nor Hayati Ismail di Utusan Online ‘‘Sebenarnya, saya tercabar dengan kata-kata rakan-rakan dalam ‘geng kebun’ yang merasakan agak mustahil untuk menanam kubis dalam pasu lebih-lebih lagi di kawasan panas.

“Sebagai percubaan, saya tanam dalam dua pasu sahaja, tak sangka tumbuh dengan baik membuatkan saya bersemangat untuk tanam lebih banyak lagi.

“Selain kubis, saya juga tanam salad dan kubis bunga, di samping bunga seperti kekwa, vinca, mawar Jepun dan petunia.

Nyata, ruang laman kediaman semi D keluarga ini nampak sungguh tenang dan damai. Apatah lagi bila melihat setiap pokok bunga yang ditanam galak berbunga lebat, nampak cukup berseri.

Mencungkil rahsia memiliki taman sebegini, ayuh kita ketahui rahsianya daripada pemilik kediaman ini sendiri, Puan Nor Hayati Ismail.

“Macam-macam jenis bunga, sayur dan ulam-ulaman yang akak tanam. Akak duduk rumah semi D jadi ada lah ruang untuk akak berkebun. Dalam ruang yang terhad kalau pandai susun atur akan cantik, banyak yang boleh dimanafaatkan”

Kongsinya lagi, kenalan serta jiran-jiran menyifatkan dia mempunyai ‘sentuhan ajaib’ kerana kebolehan dalam mengendalikan tanaman yang dianggap sukar oleh sesetengah orang.

Dalam pada itu, disebabkan dia sendiri tidak begitu gemar makan sayur, hasil tanaman yang diusahakan dihulurkan kepada jiran tetangga yang datang berkunjung.

‘‘Ada juga orang luar yang singgah rumah untuk membeli sayur-sayur ini. Sesetengahnya sanggup membeli pada harga yang lebih mahal daripada kedai.’’

Ini jelas sekali membuktikan, tidak akan pernah rugi bagi sesiapa pun yang berbudi pada tanah.

Rutin Harian

Meninjau rutin harian wanita ini dalam mengurus laman mininya agar rapi dan hidup subur, ini katanya,”Setiap pagi lepas hantar anak akak ke sekolah, akak akan terus jenguk kebun mini akak ni. Hujan ke panas ke akk tetap siram tanamam-tanaman akak ni. Sebab ada pokok yang rimbun tu air hujan tak dapat masuk dalam pasu. Akak akan pastikan pokok-pokok akak segar dan subur.”

“Daun kering, bunga layu tu semua akak buang setiap hari. Anak-anak akak pon boleh katakan berkongsi minat yang sama dengan akak. Rajin tolong akak berkebun. Suami akak pon banyak membantu”

Kongsi Tip Untuk Ibu Yang Berkeja

“Bagi ibu-ibu yang berkerja boleh je nak menanam tu. Bagi masa untuk ruang santai kita tu dengan bercucuk tanam. Sedikit sebanyak boleh ringankan belanja dapur. Tanam sayur, tanam ulam. Yang penting kena pandai bahagikan masa. Sambil-sambil santai balik kerja ke hari minggu ke, boleh je tanam sikit-sikit… Siram sekali sehari je….Lagi pon balik rumah tengok hasil tanaman boleh legakan tekanan seharian bekerja.”

sumber : Nor Hayati Ismail


Bergaduh Dengan Mentua, Suami Rela Cerai Isteri.

Ramai pasangan yang berkahwin inginkan  bahagia till jannah.

Namun siapa sangka, rumahtangga yang dibina kecundang di tengah jalan.

Salah satu punca apabila mertua gaduh dengan menantu hingga membawa penceraian.

MERTUA MENANTU BERGADUH PUNCA CERAI

Haritu ada klien kes cerai. Menantu perempuan gaduh dgn mak mertua, si suami tak tahan lalu ceraikan isterinya. Iyelah, nak ceraikan mak mmg tak boleh la kan. Tak psl2 dpt status anak derhaka pulak nanti. Tapi nak buang 1, maka buanglah isteri.

Mereka dah kawen 12 tahun, ada 3 anak. Sejak kawin mereka mmg tinggal bersama parent lelaki sbb si lelaki adalah anak tunggal. Masa nak balik, si suami sempat cakap “kenapa lelaki boleh hidup dlm keluarga mertua tapi perempuan tak boleh? Sebab perempuan cerewet! Semua nak menang,” katanya sambil berlalu pergi meninggalkan pejabat kami dgn riak kesal.

Terfikir jugak. Memang betul apa yg dia kata. Jarang kita dengar menantu lelaki berselisih faham dgn mertuanya kalau tinggal bersama. Tapi selalu kita dengar menantu perempuan berselisih faham dgn mak mertua mahupun ipar duai jika tinggal bersama. Hmmmm…… Di mana silapnya? Menantukah? Mertuakah? Suamikah? Isterikah? Lelakikah? Atau perempuankah?

Tapi kalau difikirkan sedalamnya, menantu lelaki nak berselisih faham dgn mertua mengenai apa? Potong bawang salah? Masak nasi lembik sgt? Masakan masin? Kopi tawar? Tak pandai masak? Tak pandai lipat kain? Tak pandai jaga anak? Tak pandai jaga isteri? Tak pandai kemas rumah? Tak pandai itu? Tak pandai ini? Takde satu pun menantu lelaki terlibat dlm hal ni. Cukuplah andai dia boleh bekerja & menyara hidup anak isteri.

Sedangkan kalau menantu perempuan, terlalu banyak perkara remeh yg nak dipertikaikan. Itu tak betul, ini tak betul. Sentiasa nak menantu tu ikut cara famili suami sedangkan dia dibesarkan dlm keluarga yg lain, yg mungkin dari cara hidup yg tak sama. Nak pula ada ipar duai yg ada perasaan cemburu kerana ada perempuan lain masuk dlm familinya.

Suami pulak, bila isteri mengadu, marahkan isteri. Dikatakan isteri tanak bertolak ansur. 12 tahun masih lagi isteri tak bertolak ansur??? Mulalah ungkit. “Dulu masa belum kawen, saya dah kata bahawa kita akan tinggal dgn mak saya dan awak setuju. Skrg kenapa tak boleh pulak?” haaa…… siapa kata lelaki tak pandai mengungkit? Tapi suami lupa bahawa masa nak kawen dia pun berjanji takkan abaikan isteri walaupun tinggal dgn maknya?

Bila isteri berselisih faham dgn mak, suami keluar rumah. Lepak dgn kawan. Malas masuk campur dgn harapan nanti ok la tu. Lepas tu kata serba salah, dua2 pun sayang. Tak tau nak back up siapa. Huh!

Sebab tu digalakkan pasangan yg dah berkawen, tinggallah berasingan dari keluarga. Bukan nak buang keluarga tapi demi menjaga keharmonian keluarga. Biarlah susah, makan nasi dgn kicap je . Takpe, asalkan hati tak susah. Jika anak tunggal, carilah rumah yg dekat. Ziarahlah ibubapa selalu. Mula2 akan ada bunyi sbb sanggup tinggalkan mak ayah lepas kawen. Lama kelamaan akan ok bergantung kpd bagaimana layanan kita pd mak ayah. Itu lebih baik dari mula2 manis tapi lama2 jadi pahit.

Cuba selidik balik kenapa Hawa dicipta? Adalah utk menemani Adam. Bukan menemani org lain, bukan menemani anak Adam sekalipun. Perempuan dicipta dgn hati yg halus. Agar hatinya penuh kasih sayang. Kenapa lelaki boleh kawen 4 tetapi perempuan tak boleh? Kerana mereka dicipta sbg pemimpin yg mampu melindungi. Mereka sepatutnya mampu berlaku adil. Tapi perempuan tak mampu lakukan apa yg lelaki mampu kerana ciptaan dan tujuan ciptaan perempuan tak sama.

Jika semua insan faham kenapa setiap ciptaan Tuhan itu begitu dan begini , tiada perkara yg tak boleh diselesaikan. Bahkan poligami pun akan jadi manis. Lelaki pasti senyum kalau cakap begini kan?

Kpd para lelaki, sila baca sejarah.

Sekian….

Sumber: Farizal Radzali via Nurul Izzatul Ahmad


Rupanya Ini Ciri Yang Suami Isteri Kena Tahu Supaya Kekal Bahagia. Deep Perkongsian Ini.

Rupanya ada 10 persamaan yang ada dalam diri suami isteri yang boleh kekal bahagia bersama lebih dari 10-20 tahun. Ikuti perkongsian Mohd Fhais mengenai ini.

1 – Sentiasa meluahkan perasaan. Ada tak puas hati terus luah, begitu juga jika rasa bangga atau gembira pasangan la orang pertama yang akan di cari.

2 – Segera memaafkan dan ikhlas juga. Usah pendam rasa sakit hati lama-lama. Bak kata tuan Afnan Rosli, perasaan tu adalah doa. Hari-hari doa sakit hati, maka betul Allah bagi sakit hati.

3 – Selalu berkompromi. Suami bukan raja yang kena ikut semua perintah, dan isteri bukan pemaisuri yang nak di layan setiap masa.

4 – Pasangan yang baik ialah pasangan yang selalu beri semangat, sokongan dan dorongan walau apa pun situasi.

5 – Terus mempercayai di kala orang lain tidak. Itulah pasangan sejati.

6 – Komunikasi sentiasa di jaga. Salah faham tetap tak dapat dielakkan tapi jangan sesekali guna bahasa kesat dengan pasangan.

7 – Sentiasa rindu merindui. Hari-hari jumpa pun sentiasa rindu. Nak ke mana-mana tak pernah seorang diri, sentiasa bersama.

8 – Tiada manusia yang sempurna sejak lahir. Mesti berani akui kelemahan dan berusaha untuk jadi sempurna.

9 – Lebih menerima keadaan walaupun tak ikut kehendak hati sendiri dan bukan sentiasa nak membetulkan.

10 – Pasangan bahagia tidak pernah mengharapkan apa-apa, sebaliknya dia sendiri yang memberi harapan.

Wallahu A’lam,

Mohd Fhais
Susah sama-sama, senang sama-sama. Itulah maksud perkahwinan sebenar.

p/s : Sampaikan juga pesanan ni pada pasangan lain di luar sana semoga mereka pun dapat manfaat.


Tempoyak, Rupanya Banyak Rahsia Hebat Di Dalamnya Masih Ramai Tak Tahu!

Jika sebelum ini ada antara kita yang menggemari sambal tempoyak atau ikan patin masak gulai tempoyak dan pelbagai menu berasaskan tempoyak, untuk membangkitkan lagi selera berbuka puasa.

Rupa-rupanya siapa sangka tempoyak ini ada keistimewaannya yang tersendiri.

Bukan sahaja sedap pada rasa, bahkan rugi jika dilepaskan begitu sahaja.

Sebenarnya tak ramai tahu rahsia tempoyak ni.

Ni 7 rahsia tempoyak yang ramai tak tahu

1. Tempoyak bukan cuma sedap tapi tempoyak ni penuh dengan bakteria baik ( probiotik ) untuk usus anak anak dan keluarga kita

2. Tempoyak ni terhasil daripada proses fermentasi antara garam dan durian. Sebaiknya tempoyak ni dimakan terus sahaja tanpa dipanaskan atau dimasak untuk menjaga kandungan bakteria baik di dalamnya

3. Mengikut kajian dalam tempoyak ni ada 7 strain Lactobacillus iaitu L. plantarum, L. fermentum, L. crispatus, L. reuteri, and L. pentosus. Kesemua spesis ni mempunyai aktiviti oksidan yang tinggi

4 . Aktiviti oksidan yang tinggi ni dikaitkan dengan kemampuan untuk mencegah penyakit kanser juga sebenarnya

5. Dalam usus kita, ada bakteria baik, ada bakteria jahat. Jika jumlah bakteria jahat lebih banyak dan tak seimbang, itulah saatnya penyakit berbahaya akan mula menyerang kita sekeluarga

6. Sebab tu lah tempoyak ni bukan cuma penaik selera makan kita sekeluarga. Tempoyak ni juga adalah penaik imuniti badan dan perencat kuman jahat di dalam usus.

7. Itulah kenapa saya ajarkan anak anak saya untuk jatuh cinta dengan tempoyak kerana saya percaya kita tak perlu makanan mewah dan mahal mahal pun untuk menjaga kesihatan keluarga kita

Tolong bagitahu rahsia ni pada ahli keluarga kita yang belum tahu ya.


DIY Face Mist Guna Timun Jer Bantu Masalah Kulit Jerawat &  Sunburn. Mudah, Murah & Jimat!

Kulit wajah berjerawat, banyak terdedah pada cahaya matahari menyebabkan kulit sunburn? Apa kata ibu-ibu cuba buat face mist menggunakan timun.

Tip cantik ini dikongsikan oleh Tengku Wdec yang dikatakan dapat membantu mengatasi masalah kulit wajah.  Jom cuba!

Musim panas sekarang ni kan? Kulit rase perit je kan. Meh tengku ajar cara buat face mist sendiri.
Bagus untuk sejukkan kulit muka. Kecikkan liang pori, tegangkan kulit dan eyebag.
Perah lemon sikit utk muka sunburn dan jerawat.
Jangan lupe share ok👌💗

Cara membuat:

1)Bahan: timun sebatang.
Potong-potong. Rebuskan dgn air sikit. Jangan lama sangat. Sbb timun ketegori sayur. Rebus lama nanti vitamin die hilang. Agak lembut sikit blh terus angkat. Sejukkan sekejap.

2) Blend timun tadi dgn sedikit air rebusan. Agak2 je. Jangan banyak sgt.

3. Siapa ade jerawat atau sunburn. Boleh perah lemon sikit. Lemon bagus untuk cerahkan kulit dan matikan jerawat.

4) Masukkan dalam botol spray. Botol ni tengku beli dekat mr diy. Dah siap simpan dalam peti. Boleh tahan dalam 2 minggu sebab kita dah masak tadi kan.

“Bila nak pakai keluarkan sembur je dekat muka. Dah pakai tak payah bilas. Biar je kering macam tu.”

Tip Cantik:

Selain membantu mengekalkan kelembapan dan menyegarkan kulit, face mist digunakan sebelum dan sesudah makeup bagi menghindari rasa kering pada wajah dan membantu solekan tahan lama.

Jika wajah mempunyai jerawat kemerahan atau sensitif, ianya dapat meneutralkan kembali kulit wajah dari dalam.

#sharing #tipscantiktengku


Ibu Masak Hidangan Tapi Paling Terakhir Makan. Bukan Kaleng-Kaleng Pergorbanan Ini.

Pengorbanan seorang ibu tiada galang gantinya. Sejak kehamilan, melahirkan dan membesarkan anak. Malah ibu sanggup mengadaikan nyawanya agar anak yang dilahirkan selamat.

Ketika anak-anak masih kecil ibulah akan menyuapkan makanan sehingga anak pandai berdikari. Malah setelah dewasa, apabila memasak hidangan, biasanya ibu adalah orang terakhir menjamah hidangan. Situasi ini biasa kita lihat dalam kehidupan seharian sejak kita kecil lagi.

Situasi ini turut di kongsi oleh perkongsian Taufiq Razif bahawa mengenai pengorbanan seorang ibu dilihat pelbagai sudut termasuk memasak hidangan seisi keluarga.

INI SEBAB IBU SURUH MAKAN DULU

Geram betul saya. Dah lama saya perhatikan mak saya ni kalau tengah sahur mesti dia akan paling terakhir makan.

Tadi pun sama, mula mula dia akan kira semua anak anak dia dah cukup korum ke belum. Kalau belum dia akan teriak teriak panggil nama anak anak dia sampai semua anak anak dia ada di meja makan.

Lepastu dia akan tengok wajah anak dia satu persatu. Dia akan ‘paksa’ kami adik beradik cedok nasi masing masing dulu. Lepastu dia akan ‘paksa’ pula kami ambil lauk pauk yang terhidang di meja.

Bila saya minta mak makan dulu, dia akan tolak dengan tegas. Katanya “mak makan kejap lagi lah” ataupun “mak kenyang lagi ni”

Memang jawapan klise sungguh. Saya paksa makan dulu pun dia tak mahu. Nak berkeras sangat pun tak boleh kalau dengan mak sendiri ni. Adeh!

Rupanya bila perhati baik baik. Lepas je anak anaknya dah makan dan nampak masing masing dah mula khusyuk makan baru la mak akan perlahan lahan duduk di kerusinya sambil menjamah nasi kosong di pinggan tanpa lauk.

Tanpa kita sedar nanti mak akan cari lauk yang dah disentuh oleh anaknya. Dibelek belek lauk yang masih ada. Dicubit sedikit demi sedikit lauk yang ada dengan perlahan lahan.

PENGORBANAN PERASAAN

Sebenarnya saya faham apa yang mak saya sedang lakukan. Inilah namanya pengorbanan perasaan. Ya, mak sedang korbankan perasaannya sendiri demi melihat anak anaknya gembira. Selama ni kita ingat seorang ibu ni hanya korbankan duit, harta dan material semata mata.

Rupa-rupanya pengorbanan perasaan terlebih la besar. Bayangkan daripada kecil lagi mak kita korbankan perasaannya demi kita semua.

Tak sedikit ibu kita korbankan perasaan ingin bebas berjalan ke sana sini, perasaan ingin bersendiri, perasaan ingin meluangkan masa dengan suami sendiri hinggalah kepada perasaan ingin merehatkan emosi dan diri sendiri. Semuanya hanya demi menjaga kita semua anak anaknya.

Patutlah ada Hadis daripada Abu Hurairah radhiyallahu ‘anhu bahawa ada seorang lelaki telah bertanya kepada Rasulullah S.A.W: ‘’Wahai Rasulullah, siapakah manusia yang paling berhak untuk aku berbuat baik kepadanya ?’’. Maka Rasulullah SAW menjawab

Ibumu, kemudian ibumu, kemudian ibumu, kemudian bapamu.

3 kali nama ibu disebut, baru lah 1 kali ada nama si bapa.

Rupanya kerana pengorban ibu terhadap anak anaknya bukan cuma sebatas pengorbanan fizikal, harta dan dunia semata mata tetapi bab jiwa dan perasaan tu yang paling dasyat pengorbannya. Sebak la pula.

Tiba tiba saya teringat kisah Uwais Al Qarani. Beliau ni seorang tabiin tapi Nabi Muhammad SAW sendiri minta Umar Al Khattab yang bertaraf Sahabat untuk minta doa daripada Uwais yang bertaraf Tabiin ini.

Kenapa? Kerana terlalu taatnya Uwais ni pada ibunya! 2 kelebihan yang dia dapat hanya dengan mentaati ibunya. Pertama, namanya menjadi harum dan mulia. Kedua, doanya menjadi sangat mustajab! Rupanya mungkin mulianya diri kita dan mustajabnya doa kita selama ni hanya kerana adanya ibu kita.

Sebak teringatkan pengorbanan emak


Kembalikan ‘Love Spark’ Dalam Rumahtangga, Salah Satunya Peluk Pasangan 3 Kali Sehari!

Sedangkan lidah lagi tergigit, lagikan pula suami isteri. Mungkin pada awal perkahwinan semuanya manis, namun setelah melebihi tempoh tertentu akan ada satu fasa yang dipanggil bosan. Maklumlah, tidak kira si suami atau si isteri pasti akan nampak orang lain yang lebih menarik bila dah bosan dengan pasangan sendiri.

Jangan risau, perkara ini boleh diselesaikan dengan anda mencuba beberapa tips yang disarankan pakar. Ini merupakan antara 10 tips anda boleh cuba untuk kembalikan ‘love spark’ dalam rumahtangga supaya jadi manis macam baru kahwin.

TIPS UNTUK KEMBALIKAN ‘LOVE SPARK’ DALAM RUMAHTANGGA

Amat penting untuk anda yang ingin menyelamatkan rumah tangga dengan mencuba 10 tips ini kepada pasangan. Barulah malu-malu dan manis macam ketika baru mendirikan rumah tangga dahulu!

1. Peluk pasangan 3 kali sehari untuk kembalikan kemesraan

2. Suap isteri ketika makan

3. Makan bersama-sama tanpa pegang fon

4. Pillow talk sebelum tidur

5. Saling puji memuji tanda saling menghargai

6. Jalan pimpin tangan

7. Buat kerja rumah sama-sama

8. Buat suprise beri hadiah, tak semesti mahal.

9. Urut bahu dan kaki sambil berbual.

10. Selalu cakap,”I love u”, “I miss u”

Sabda Nabi s.a.w,”Sebaik-baik kalian, adalah orang yang paling baik terhadap keluarganya, dan aku adalah orang yang paling baik terhadap keluargaku.” (Riwayat Tirmizi)

Sumber: Ahmad Samhan


Jangan Berkira Bila Isteri Nak Rehat Kejap. Suami Ini Kongsikan Sebabnya.

Tidur adalah waktu untuk semua manusia berehat seketika tanpa melakukan sebarang aktiviti. Waktu inilah tubuh akan kembali bertenaga setelah seharian melakukan pelbagai urusan.

Menerusi facebook, Akhtar Syamir, menjelaskan sebab bahawa seorang isteri itu kena rehat dan tidur. Peringatan ini penting bagi memberi kebahagian buat sebuah keluarga.Apabila isteri tidak tertekan pastinya rumahtangga bahagia.

IKUTI PERKONGSIAN INI.

Isteri ialah orang yang paling tidak cukup tidurnya.

Jika anda ada isteri yang sedang menyusukan anak, saya nasihatkan anda tidur lambat sedikit. Biarkan isteri dan anak tidur dahulu. Kemudian perhatikan berapa kali anak bangun untuk menyusu.

Dalam satu malam, bukan sekali dua anak bangun nak susu, tetapi berkali-kali. Si ibu bukan boleh beri sahaja dan sambung tidur. Ada anak yang tidak duduk diam, terpusing sana-sini mencari posisi yang selesa. Ditambah dengan bertukar punca susu dari kiri ke kanan dan kanan ke kiri sesuka hati.

Semasa proses menyusu juga si ibu tidak dapat tidur dengan lena. Jika terlelap sebentar, pasti akan terjaga apabila anak bergerak. Hanya bayangkan sahaja jika ada jari yang mencubit dada anda semasa anda tidur dan cubitan itu bergerak-gerak dan bertukar-tukar tempat. Adakah anda boleh tidur lena? Pasti tidak.

Apabila malamnya begitu, adakah mereka dapat tidur yang cukup? Pastinya tidak. Apa yang mereka perlukan? Tidur yang cukup. Apa yang orang lain kena buat? Beri mereka tidur. Itu sahaja. Bukan susah pun nak faham. Orang yang tidak cukup tidur ialah orang yang tidak boleh berfungsi dengan baik.

Badan jadi lesu, kepala jadi serabut. Hasilnya, kepenatan dan perasaan negatif itu akan mempengaruhi keadaan sekeliling, keluarga sendiri khususnya.

Jadi, janganlah berkira dengan tidur si isteri. Biarkan mereka tidur dengan cukup. Jangan diperli-perli jika mereka bangun lambat dan jangan pula memarahi kerana ia sangat mengecewakan. Sudahlah tidak faham keadaan, marah pulak. Sudahlah mengantuk, kena marah pulak.

Yang tak menyusu anak juga sama. Isteri atau ibu pasti sibuk dengan kerja-kerja di rumah. Jika kita sibuk di pejabat dari 8 pagi sampai 5 petang, mereka sibuk dari buka mata sampailah tutup mata.

Hargai apa yang mereka lakukan. Tak perlu sampai beli itu ini untuk beli jiwa isteri, bagi mereka tidur yang cukup pun sudah memadai.

Orang luar seperti adik beradik, ipar duai, kawan-kawan dan mentua, janganlah menyibuk. Setiap keluarga itu unik dan ada keperluan masing-masing. Pandailah si suami dan isteri tolak ansur dan saling lengkap melengkapi. Kita mungkin rasa kita tahu apa yang sesebuah keluarga itu perlu. Sebenarnya kita hanya tahu apa yang keluarga kita sendiri perlukan, bukan keluarga orang lain.

Beri isteri tidur yang cukup juga adalah sebagai salah satu tanda kita menghormati isteri. Hormat itu datang apabila kita memahami dan saya yakin isteri amat menghargainya.

Semoga dapat mendetikkan sesuatu. Kongsikan penulisan ini supaya lebih ramai yang memahami. Tidur itu sangat penting. Jangan ambil mudah ya?

Jemput follow saya 👉 Akhtar Syamir. Saya selalu menulis mengenai hubungan suami isteri, kekeluargaan dan isu semasa.


Kulit Terasa Gatal  Atau Ekzema, Redakan Dengan Minyak Kunyit  Homemade Ni.

Menggaru bagai hendak tercabut kulit rasanya bila terasa gatal. Ianya suatu keadaan yang memang sesiapa pun tidak akan selesa.

Andai puas dicari ubat namun masih tidak serasi, apa kata mencuba amalan dengan menyapu minyak kunyit yang boleh dihasilkan sendiri.

Ini sebagaimana yang dikongsikan oleh Ilya melalui pengalaman peribadinya menemui penawar masalah kegatalan kulit yang ditanggung  sejak kecil lagi.

Jadi bolah anda juga mencuba petua ini. Mana tahu serasi dan membuat ramuan minyak tersebut juga amatlah mudah. Jom semak.

Minyak kunyit! Untuk kulit yang bermasalah.

Sedikit tips untuk orang yang ada sakit kulit.Resepi ni dari mak. Zaman mak kecik-kecik dulu, mak guna minyak ni sapu pada kulit yang bermasalah.

Saya ada eczema, sejak dari sekolah lagi. Dulu teruk, sekarang dah okay, cuma tak sembuh sepenuh. Saya alah pada bahan kimia dalam kosmetik, bahan dalam sabun, pencuci. Sebab tu salah satu saya tak berani nak cuba-cuba produk kecantikan. Takut sejarah berulang masa alah teruk zaman sekolah. Sekarang saya baru nak cuba cara mak rawat penyakit kulit.

Bahan-bahanya:

Kunyit
Santan
Garam bukit

Cara-caranya:

1. Tumbuk kunyit sampai lumat.

2. Masukkan dalam kuali dan campurkan bersama santan.

3. Dah samakin pekat.Masak lagi sampai pecah minyak. Masa ni masukkan garam bukit.

3.Kemudian tapiskan.


Patutlah Minyak Berbuih Bila Guna Senduk Silikon. Alert Penjelasan Pakar Kimia Ni.

Memasak adalah antara aktiviti yang sering dilakukan oleh kaum wanita. Salah satu aksesori memasak mesti adalah senduk untuk memasak. Lebih menarik, ada pelbagai warna dan jenis senduk. Bila aksesori warna warni dapur pun nampak menarik.

Namun, penggunakan senduk jenis silikon ini bukan main ‘ redah’ aje. Kena tahu cara penggunaannya supaya tidak memudaratkan kesihatan. Bayangkan jika terendam dalam kuali panas, minyak pulak kelihatan berbuih kemudian sudah tentu senduk yang cantik pun rosak.

Nak tahu cara yang betul penggunaannya dan sebabnya, ikuti penjelasan pakar kimia, Fatimah Salim mengenai hal ini.

Merujuk kepada pertanyaan ahli MaMa seperti ss di bawah mengenai senduk silikon yang berbuih apabila digunakan untuk mengoreng.
Sebenarnya saya sudah menjawab beberapa kali isu ini di ruangan komen. Sebab kerap ditanya, eloklah juga dibuat siaran khas agar mudah dikongsikan pautannya.
Baiklah.

SEBAB BERBUIH
Minyak berbuih disebabkan oleh degradasi struktur kimia yang membentuk minyak atau kontaminasi (tidak tulin) minyak dengan benda asing (impurities). Apabila dipanaskan, tenaga kinetik molekul-molekul minyak akan bertambah, lalu memaksa penolakan benda asing ini ke permukaan minyak. Keadaan ini lah menyebabkan terbentuknya buih pada minyak.

Untuk kes senduk silikon yang berbuih ini kemungkinan besar disebabkan integriti struktur binaan senduk terganggu dengan suhu panas minyak. Ini mungkin disebabkan oleh kurangnya kualiti silikon itu sendiri tidak tahan tahap kepanasan minyak. Komponen yang membentuk senduk ini bercampur dengan minyak sebagai benda asing, punca terbentuknya buih tadi.

Saya secara peribadi hanya menggunakan senduk logam atau kayu untuk memasak pada suhu tinggi. Setakat pengalaman, senduk silikon biasa mengerutu dihujung kerana bersentuhan terus dengan permukaan kuali yang sememangnya pengalir haba yang sangat bagus.

Silikon apabila termakan dalam kuantiti sedikit itu tidaklah boleh menyebabkan mudarat kepada kesihatan. Namun anda boleh
• elakkan senduk digunakan pada suhu tinggi seperti menggoreng.
• kurangkan interaksi senduk dengan minyak dengan tidak membiarkan senduk terendam lama dalam minyak.
• elakkan senduk bersentuhan terus dengan permukaan kuali.
• gunakan senduk ini untuk menyenduk makanan telah dimasak, atau mengacau kuah yang berasaskan air saja.

Nota: Minyak yang telah digunakan berulang kali juga akan menjadi lebih likat kerana terperangkapnya lembapan, udara dan komponen masakan seperti kanji, protein dan saponin yang boleh menyebabkan berlakunya buih. Benda asing ini juga penyebab lambat dan kurangnya tahap kepanasan minyak.


Beras Kencur Minuman Herba Yang Elok Jadi Amalan Untuk Kesihatan Dalaman Wanita!

Amalan minum air herba atau jamu dikalangan wanita yang telah berkahwin seakan satu kemestian untuk tujuan  menjaga kesihatan dalaman dan luaran.

Oleh itu tidak hairanlah,  terdapat pelbagai jenis minuman herba dan antaranya Jamu Beras Air Kencur menjadi pilihan untuk diamalkan.

Menariknya jamu kencur ini boleh dihasilkan sendiri. Dan ini ramuan yang diperlukan.

Jamu Air Beras Kencur

Bahan-bahan:
2 genggam cekur / kencur
1 genggam halia
1 genggam beras (yang sudah dicuci dan direndam 3jam)
1 ketul gula melaka kecil
1 sudu teh kecil bunga cengkih
1 liter air

Cara Penyediaan:

1. Cuci beras dan rendam selama 3 jam sampai nampak putih.

2. Cuci dan kupas kulit cekur / kencur dan halia.

3. Masukkan beras, cekur dan halia ke dalam blender dan blendkan sampai jadi pes.

4. Tuangkan pes itu ke dalam periuk tanah liat.

5. Masukkan bunga cengkih dan gula melaka.

6. Masak sampai mendidih dan tapiskan untuk asingkan air dan hampasnya.

7. Biarkan sejuk sebelum masuk botol.

8. Minum 1 kali atau 2 kali sehari ikut keperluan badan.

Minum suam, panas atau sejuk ikut keperluan badan masing masing. Dalam amalan berjamu, amat penting supaya mengamalkan secara berpada pada dan jangan terlalu taksub sampai membebankan badan.

Satu yang kita kena ingat, bila amalkan jamu, jangan pula dicampur dengan ubat atau vitamin lain. Jarakkan masa sekurang kurang 1 ke 2 jam. Pastikan minum jumlah air yang banyak supaya jamu dapat ‘bekerja’ dengan lebih berkesan.

Apa Manfaat Air Kencur?
Kalau kita amalkan selalu pasti ada ganjarannya untuk tubuh. Selain mengatasi masalah angin dalam badan, dalaman wanita juga jadi lebih mantap. Lebih segar malah badan lebih bertenaga dan taklah selalu sakit-sakit badan.

Malah bagi wanita berpantang, jamu kencur ini juga baik untuk mengecutkan rahim dan melegakan masalah bengkak dan angin dalam   perut. Malah lenguh-lenguh sendi juga dapat dihilangkan.

Nak lagi power, usahakan tambah sedikit manjakani ke dalam air jamu ini. Pasti hasilnya lebih tip top dan mantap!


“Allah Sayang Kita Semua.” Anak Mangsa Tragedi Lion Air Jt610 Kongsi Momen Terakhir Percutian Bersama Ayah. Sebaknya!

Petang semalam kita dikejutkan dengan insiden pesawat tambang murah Lion Air yang terhempas di perairan Karawang, Jakarta Utara.

Sejak semalam, ramai yang berkongsi kisah saat-saat terakhir mereka bersama mangsa sehingga mengundang sebak orang ramai yang membacanya.

Antara banyak kisah tersebut, seorang anak bernama Samanthadww menerusi instagramnya meluahkan rasa sebak apabila casing telefon serta beg tangan hitam milik ayahnya ditemui oleh pasukan mencari dan penyelamat Indonesia.

Menurut Samantha, foto keluarga itu diambil 12 hari sebelum kemalangan pesawat iaitu pada 16 Oktober 2018. Menurutnya lagi, kali terakhir dia berkomunikasi dengan ayahnya adalah pada pagi hari kejadian sebelum pesawat berlepas.

Di dalam beg hitam itu, ada telefon yang dalam keadaan rosak akibat terbakar bersama barang yang lain. Difahamkan, foto yang terselit di belakang casing telefon itu merupakan foto bersama isterinya.

Menurut Samantha lagi, sehingga kini dia tidak mendapat maklumat terkini mengenai keadaan ayahnya.


Pernah Viral Surprise Isteri Naik Kereta Mewah, Kini Coretan Cara Memahami Wanita Tarik Perhatian Warganet. Deep!

Memahami dan menghargai isteri adalah salah satu tanda suami yang penyayang. pasangan suami isteri itu mendapat kebahagiaan bergantung kepada peranan yang dimainkan oleh pasangan tersebut dalam mengatur urusan rumah tangganya.

Keharmonian dan kemesraan sesama suami isteri adalah lambang kebahagiaan yang diharapkan. Berbahagialah kepada pasangan suami isteri yang cuba membahagiakan sesama mereka.

Untuk itu ada beberapa perkara yang jika diamalkan barangkali boleh membantu pasangan suami isteri mencapai atau menciptakan suasana yang menyenangkan dalam rumah tangga till jannah.

Menarik coretan saudara Eddie Dieana di facebook miliknya mengenai cara memahami wanita. Biarpun perkongsian nampak biasa-biasa aje tetapi itulah perlu ada dalam rumahtangga kekal harmoni.

Ikuti perkongsian ini.

Haritu masa video saya viral saya suprisekan wife bawak naik Mustang dan bawak dia pergi candle light dinner. Banyak jugak komen-komen yg saya terbaca di Metro Online & page² lain.

Mereka cakap. “Alah, baru kahwin boleh la.
Cuba dah lama kahwin. Cuba dah ada anak.” *Dari sewa Mustang baik beli emas”
“Bazir duit je buat macamtu dekat bini” Ternyata mereka silap.

Saya dah pun hampir 10 tahun kahwin. Dan dah ada 2 orang anak. Tetap sama je layanan saya terhadap isteri saya. Dan takkan lah saya nak post saya beli pulut dakap,pulut serunding pulut durian apa semua. Kang orang cakap riak dan menunjuk² pulak. Biarlah saya bahagiakan isteri saya dengan cara saya sendiri.

WANITA INGINKAN PERHATIAN

Ni saya nak share sedikit pengalaman saya sepanjang 10 tahun kahwin. Apa yg saya pelajari tentang perempuan ni terutama sikap isteri saya. Mereka bersikap inginkan perhatian. Terkadang apa yg saya perasan. Saat saya tiada di rumah.
Isteri saya mampu lakukan semua kerja A to Z.

Tapi bila saya ada di rumah je. Automatik dia jadi tak pandai semua perkara.
Dan dia akan meminta saya membantunya. Tapi takpelah. Isteri sendiri kan.
So tolonglah, bukan isteri orang lain. Bila dah tolong ni.
Dia punya happy tu kita akan nampak, dia akan beriya buat sesuatu atau bersungguh² buat sesuatu.

Contohnya bila masak. Tetiba datang ke depan cium pipi kita then akan tanya siap² kita nak air apa dan dia akan hidang dulu supaya kita boleh minum masa menunggu dia masak.
Antara lain, apa yg saya dapat belajar dan fahami tentang perempuan ni.

SUKA KEJUTAN
Mereka suka akan suprise. Bila balik ke rumah bawak bunga RM 10 bagi dekat dia pun.
Dia punya happy tu. Dia akan cepat² peluk dan cium kita. Kita akan nampak yg dia hargai apa yg cuba kita buat. Inikan pulak bila kita suprise dia yg lagi besar macam bawak pergi candle light dinner naik kereta mustang tu. Lagilah berdouble² happy dia.

Terkadang, 10 minit dah nak sampai rumah. Saya sengaja call wife, tanya apa yg dia teringin nak beli dan kirim. Benda ni nampak remeh sebenarnya. Tapi benda ni lah yg buat mereka rasa happy.

Menandakan kita ingat kepada mereka. membuatkan mereka rasa di hargai. perkara ni keluar dari mulut wife saya sendiri. Sebab saya suka bertanya apa perkara yg dia suka dan tidak suka dalam hubungan.

MUDAH TERASA HATI

Wife saya ni, dia sangat expert memasak bila dalam rumah sendiri. Tapi, bila datang rumah mak saya. Automatik saya akan dengar dia tanya A sampai Z.
“Mak, bawang ni nak potong macamne?” “Sambal ni nk tunggu kering dulu ke?”
“Ayam ni nk kena tunggu lama lagi ke?” antara ayat2 yg akan keluar bila tiba rumah mak saya. Automatik dia jadi kelu dan kaku. Walaupun dah hampir 10 tahun jadi menantu dalam umah mak saya. Rasa malu dia masih tinggi. Kalau dia marah anak sampai tepuk kaki tangan tu semua tak apa. Tapi kalau kita naik suara dengan anak je.
Automatik dia akan terasa hati dan mula masam muka dengan kita.
Hahahaha..
Ini tidak adil.  Bila mereka marah anak. dengan kita yg tengah duduk diam ni tak pasal
kena bising skali. Terpinga² jap. hahaha. Dan apa yg saya lihat.

SUKA JIKA SUAMI TEMAN
Perempuan atau isteri ni. Mereka suka di teman dalam setiap perkara.
Contoh di dapur, walaupun kita tak buat apa-apa.
Cukuplah kita ada dekat situ supaya teman dia membawang dan berbual.
Mereka dah appreciate. Belum anda tolong lagi.

Kalau anda semua tolong lagi lh double rasa happy tu. Bila jaga anak pulak, mereka tak kesah mereka lebih penat jaga anak. Asalkan bila kita ada sekali dirumah. Kita layan anak², biar dia berlari sana sini urus susu dan keperluan anak pun takpe.
Asalkan kita bantu pegang anak. Tapi kalau kita bantu benda lain lagilah dia akan bertambah happy.

SUKA MENGADU

 Bila isteri mengadu dia penat tu. Bukanlah dia tak bersyukur dikurniakan anak.
bukanlah tanda dia mengeluh. Cuma dia nak kita dengar apa sahaja luahan hati dia. Biar dia rasa puas dan lepastu dia akan kembali normal.

SUKA PUJIAN

Antara perkara lain yg saya perasan. Perempuan ni suka kan pujian dari suami.
Contoh bila makan masakan isteri. Pujilah apa ayat sekali pun. Mesti mereka akan happy.
Bila mereka bersiap². Pujilah yg mereka tak perlu cantik².
Sebab azalinya mereka memang dah cantik. Korang akan nampak wife korang akan bersiap lebih cepat dari biasa. Silap² tak sampai 5 minit dah siap.
Kalau tak, tunggulah 45minit dalam kereta kalu korang tak puji apa².

WANITA NI SENSITIF

Perkara yg perempuan amat sensitif ialah jangan cakap pasal gemuk atau tak cantik.
Contoh bila wife dah semakin gemok.
Just cakap “awak mesti happy dengan saya kan. Awak yakin bila bersama dgn saya.
Sebab tu awak makan je tak berhenti.”

Jangan sesekali cakap yg kita suka perempuan kurus atau suruh mereka kurus.
Cukuplah bagi hint nanti kita² bersenam biar sama2 sihat dan cantik.
Perkara ni paling penting yg lelaki semua perlu tahu. Setiap apa yg ditanya oleh isteri tu.
90% dia dah tahu jawapan.

Cuma nak tengok kejujuran dari mulut suami. Jadi bila ada wanita lain yg cuba dekat atau kacau hubungan kita. Jangan lupa untuk berterus terang agar tiada rasa curiga dalam perhubungan. Letakkan kepercayaan 100% pada pasangan sebab kebanyakkan pasangan tak suka bila dituduh buat perkara yg bukan2. tapi dalam kepercayaan yg kita bagi mestilah kena ada sedikit keraguan kerana diluar dari rumah suami anda sentiasa menjadi perhatian wanita lain lagi² bila suami anda seorang yg berjaya dan handsome seperti saya.

RASA HARGAI BILA SUAMI UPDATE AKTIVTI

Perempuan jugak akan suka bila suami mereka tahu jaga diri dan dalam masa yg sama suka update apa yg mereka buat.
Contohnya.
“Honey, sekarang Hubby dah sampai tempat kerja.” *Honey, sekarang waktu rehat.
Hubby nk g makan dgn kawan² kerja sekejap.” “Honey, Hubby otw balik rumah.
Nak kirim apa² tak.”
Cukup dengan 3 mesej ringkas seperti ini pun. Mereka akan rasa dihargai.

Bukanlah mereka nak kongkong kita dan nak suruh kita update lokasi setiap masa.
Tapi bila berlaku apa2 kemalangan. Atleast isteri di rumah tahu cerita yg anda pergi kemana sebelum kemalangan terjadi. Antara perangai pelik perempuan.
Tak ada angin tak ada ribut dia tetiba diam.

Ah sudah. Kenapa pulak ni. Bila ditanya dia jawab “cuba fikir apa yg awak dah buat.”
Manalah kita tahu apa yg kita dah buat. Rupanya setelah dipujuk dan pujuk dan pujuk.. pun tak jalan. Peluk dia dari belakang. Dan cuba tanya kenapa.
Baru dia jawab. “U ingat tak bulan lepas u dah janji, gaji nanti nak makan shellout”
Ah, parah. Bila pulak kita janji. Memang langsung tak ingat tapi nak taknak.
Kena bawak jugak sampai ke kedai tu. Dan perkara yg paling menyedihkan.
Setibanya di kedai makan tu. Kedai tu tak bukak. Kita jugak yg dipersalahkan sebab punca kedai tak bukak. hahahahahahaha

WALAUPUN DAH LAMA KAHWIN KENA SENTIASA FAHAMI PASANGAN

Walaupun saya dah hampir 10tahun menjalinkan hubungan rumah tangga.
Masih banyak perkara tentang perempuan/isteri yg masih belum dapat saya fahami.
Hanya sekadar 25-30% je tahap kefahaman saya tu. Betullah seperti yg tertera di gambar bawah. Buku setebal tu hanya baru untuk Bahagian 1.

Yang paling penting. Tolak ansur dalam hubungan dan cuba memahami pasangan.
Bila ada benda ni dalam hubungan, inshaAllah. Saya yakin anda akan kekal bahagia.
Saya share ni bukanlah saya bijak pandai dalam membahagiakan isteri.
Tapi hanya berkongsi cerita. Saya juga manusia biasa yg tak pernah lari dari melakukan kesilapan.


“Paling Menyerlah, Makin Cantik Kulit.” Kongsi Sambutan Hari Lahir Anak Di Rumah, Dato Ac Mizal Dipuji Nampak Muda!

Jarang sekali warganet berpeluang melihat keluarga Datuk Ac Mizal menerusi laman media sosialnya. Sebaliknya pengacara yang cukup terkenal dengan kaletah bersahaja dan melucukan ini sering berkongsi perkembangan kerjayanya.

Terbaru, Datuk Ac Mizal berkongsi beberapa keping gambar yang memaparkan sambutan hari lahir anak perempuannya yang disambut secara sederhana di rumah.

Anak perempuannya yang bernama Fea Eryssa kelihatan cukup gembira dan ceria diraikan oleh ahli keluarganya.

Fea yang kini memasuki usia 13 tahun tampak cantik dan manis. Wajahnya nampak iras mummy dan daddynya. Majlis yang bertemakan pyjamas party itu nampak simple tapi cukup menarik dengan pilihan tema warna ungu.

Perkongsian Ac Mizal itu dihujani ucapan tahniah. Namun tak kurang yang memuji wajah pengacara tersebut tampak lebih muda.


Rupanya Ada 20 Trik Nak Pandai Cakap English. Confirm Fasih Lepas Ni.

Apabila seseorang itu mampu menguasai Bahasa Inggeris dengan baik, ia akan cemerlang dalam mata pelajaran itu. Ibu bapa tentunya bangga jika anak fasih berbahasa Inggeris. Malah ada yang sanggup membayar tuisyen dan program-program untuk memastikan anak boleh menguasai Bahasa Inggeris dengan sempurna.

Namun, untuk berjaya tentu ada rahsia yang perlu dipraktiks. Setiap kejayaan itu perlu ada latihan yang mantap dan konsisten. Caranya mudah aje, kena praktiks 20 tip ini.

1.Jangan takut membuat kesilapan.
Yakin. Orang hanya boleh membetulkan kesilapan anda apabila mereka mendengar anda menyebutnya.
2.Lengkapkan diri dalam bahasa Inggeris.
Letakkan diri anda dalam semua persekitaran berbahasa Inggeris di mana anda boleh belajar secara pasif. Cara terbaik untuk belajar adalah melalui bercakap.
3.Amalkan setiap hari.
Jadikan diri anda pelan kajian. Tentukan berapa banyak masa seminggu anda akan menghabiskan masa belajar dan berpegang kepadanya. Mewujudkan rutin.

4.Beritahu keluarga dan rakan anda mengenai rancangan pembelajaran anda.

Dapatkan mereka untuk mendorong anda untuk belajar dan juga jangan biarkan mereka mengganggu anda.
5.Mengamalkan 4 kemahiran teras
Membaca, menulis, bercakap dan mendengar. Mereka semua perlu bekerja untuk anda untuk memperbaiki.
6.Simpan buku catatan baru yang anda pelajari.
Gunakan mereka dalam ayat dan cuba untuk mengatakan mereka sekurang-kurangnya 3 kali apabila anda bercakap.
7.Lakukan pelajaran sekurang-kurangnya sekali sehari.
Memori senarai adalah salah satu cara yang paling umum untuk mempelajari perbendaharaan kata untuk ujian. Ia hanya latihan yang baik untuk belajar jangka pendek kerana anda sering tidak menyimpan maklumat yang telah anda pelajari untuk ujian.

8. Suasana baru
Buat suasana di mana anda ingin belajar, bukan kerana anda perlu. Anda akan belajar lebih banyak apabila anda belajar kerana anda mahu.
9.Perhatikan bagaimana anda belajar.
Ia boleh dengan menghafal, membaca, bercakap, meringkaskan atau kaedah lain. Ketahui cara anda belajar yang terbaik. Ia boleh berada di tempat yang tenang dengan diri sendiri atau dengan kumpulan.

10.Dapatkan bantuan!
Sekiranya anda tidak memahami sesuatu, anda perlu bertanya kepada seseorang. Tanya guru, rakan sekelas atau rakan anda untuk mendapatkan bantuan.
11. Semak dan semak semula dan semak semula!
Pastikan anda meluangkan masa untuk meninjau perkara yang telah anda pelajari pada masa lalu.
12. Buku kanak-kanak
Baca buku kanak-kanak mempunyai kata-kata yang lebih mudah dan merupakan alternatif yang baik untuk pembaca yang dinilai.
13. Media cetak
Akhbar adalah tempat yang baik untuk mencari pembinaan pasif. Baca melalui artikel dan lihat jika anda boleh mencari ayat pasif.

14. Cuba bercakap bahasa Inggeris walaupun teruk!
Jangan terjemahkan ke dalam bahasa Inggeris ke bahasa anda. Fikirkan Bahasa Inggeris untuk meningkatkan kelancaran anda. Bercakap bercakap sendiri tetapi tidak di dalam bas ye. Nanti ada yang cakap anda gila!
15. Bercakap
Cara yang paling semula jadi untuk mempelajari tatabahasa adalah melalui bercakap.
16.Simpan diari atau jurnal bahasa Inggeris.
Mulakan dengan menulis beberapa ayat setiap hari dan kemudian masuk ke dalam kebiasaan menulis lebih lanjut.
17. Lagu Inggeris
Belajar lagu bahasa Inggeris dan bernyanyi bersama dengan mereka untuk meningkatkan kefasihan dan intonasi Apa lagi jom karaoke!
18. Jangan berputus asa!
Kekal positif! Kadang-kadang anda akan merasa bahawa anda tidak belajar dengan cepat. Semua orang berasa seperti ini, jangan risau. Anda akan sampai di sana pada akhirnya.
19. Belajar bahasa Inggeris dengan rakan.
Anda akan mempunyai seseorang yang boleh anda praktikkan dan anda boleh memotivasi satu sama lain untuk belajar.

20. Pusat pembelajaran yang diiktiraf
Cari tempat yang selesa dan damai untuk belajar tenang. Anda memerlukan tempat di mana anda boleh memberi tumpuan 100%. Salah satu pusat pembelajaran Bahasa Inggeris adalah di Modern English di Bandar Puteri Puchong dan Kota Kemuning, Shah Alam Selangor. Mempunyai lebih 400 pelajar, Modern English, sejak penubuhannnya telah berjaya melahirkan ramai pelajar yang fasih berbahasa Inggeris.

Menarik perkongsian ini. Kepada adik-adik yang nak belajar bahasa Inggeris ni, cuti sekolah dah boleh mula lah tip yang diberi ni. Boleh guna sebagai panduan.

Selamat mencuba!


Nampak Biasa-Biasa Aje Petua Nak Eratkan Kasih Suami Isteri Ni. Tapi 21 Cara Ini Memang Kena Buat, Barulah Makin Sayang.

Mengekalkan kebahagiaan rumah tangga tidak semudah yang disangka sekiranya pasangan tidak mengetahui asas kepada kebahagiaan. Sebenarnya, apakah rahsia untuk hubungan perkahwinan itu bahagia dan kekal selamanya?

Ikuti petua ini.